hotchpotch/miracl-hf-unified huggingface dataset:
అబ్బూరి వరదరాజేశ్వరరావు
అబ్బూరి వరదరాజేశ్వరరావు ప్రముఖ తెలుగు రచయిత. ఇతని తండ్రి అబ్బూరి రామకృష్ణారావు భావకవిగా సుప్రసిద్ధుడు. 1953లో ఇతని వివాహం అబ్బూరి ఛాయాదేవితో జరిగింది. ఆమె కూడా పేరుప్రఖ్యాతులు గడించిన రచయిత్రి.
అబ్బూరి వరదరాజేశ్వరరావు 1923లో రామకృష్ణారావు, రుక్మిణమ్మ దంపతులకు మద్రాసులో జన్మించాడు. ఇతని స్వగ్రామం గుంటూరు జిల్లా, కొల్లిపర మండలానికి చెందిన జెముడుపాడు గ్రామం. ఇతని బాల్యం బందరు,బెజవాడ,విశాఖపట్నంలలో గడిచింది. స్థానాపతి సత్యనారాయణ శాస్త్రి వద్ద సంస్కృతము, తెలుగు అధ్యయనం చేశాడు. విశాఖపట్నం లోని సి.బి.ఎం.హైస్కూలులో ప్రాథమిక విద్యను అభ్యసించాడు.ఆంధ్ర విశ్వవిద్యాలయం నుండి చరిత్ర, రాజనీతిశాస్త్రం, ఆర్థికశాస్త్రాలలో ఎం.ఎ. పట్టాపొందాడు.
ఇతడు ఆంధ్రప్రభ, ఇండియన్ ఎక్స్‌ప్రెస్ దినపత్రికలలోను, మద్రాస్(వార్)రివ్యూ అనే పత్రికలోను సబ్ ఎడిటర్‌గా పనిచేశాడు. మద్రాసు ప్రభుత్వంలో ఆహారశాఖలో ప్రజాసంబంధాల అధికారిగా పనిచేశాడు. ఆ తర్వాత హైదరాబాదు నిజాం ప్రభుత్వంలో సమాచారశాఖలో 1946-47లో పనిచేశాడు.తరువాత హైదరాబాదు స్టేట్ కాంగ్రెస్‌లో పబ్లిసిటీ సెక్రెటరీగా ఉన్నాడు. 1949లో భారత్(బొంబాయి) పత్రికకు హైదరాబాదు విలేఖరిగా పనిచేశాడు. 1953లో బిర్లాబ్రదర్స్‌కు హైదరాబాదులో పబ్లిక్ రిలేషన్స్ ఆఫీసర్‌గా నియమించబడ్డాడు. కవిత పేరుతో ఒక పత్రికను 1954లో ప్రారంభించాడు. 1958లో న్యూయార్క్ టైమ్స్ పత్రికకు స్థానిక విలేఖరిగా నియమించబడ్డాడు. 1959లో ఇండియన్ కౌన్సిల్ ఫర్ కల్చరల్ రిలేషన్స్ (ఐ.సి.సి.ఆర్) న్యూఢిల్లీలో ప్రచురణల అధికారిగా ఉద్యోగాన్ని చేపట్టి Cultural News From India అనే ద్వైమాస పత్రికను ప్రారంభించి దానికి సంపాదకత్వం వహించాడు. 1961లో ఎల్లైడ్ పబ్లిషర్స్ ప్రచురణల విభాగానికి ముఖ్య సంపాదకుడిగా చేరాడు. 1963లో అమెరికాలోని విస్కాన్సిన్ యూనివర్సిటీ తెలుగు విభాగానికి విజిటింగ్ ప్రొఫెసర్‌గా వెళ్లాడు. 1993లో ఆంధ్రప్రదేశ్ అధికారభాషాసంఘం అధ్యక్షుడిగా నియమితుడైనాడు.
అబ్బూరి వరదరాజేశ్వరరావు శ్వాసకోశ వ్యాధితో బాధపడుతూ నిజాం ఆసుపత్రి హైదరాబాదులో 1993, ఏప్రిల్ 5న మరణించాడు.
మల్లేశ్ బలష్టు
మల్లేశ్ బలష్టు కవి, రంగస్థల నటుడు, రచయిత, దర్శకుడు మరియు సినీ నటుడు.
ఈయన నిజామాబాద్ లో జనవరి 26, 1961 న కళావతి, మల్లారి దంపతులకు జన్మించాడు.
హైదరాబాద్ లోని పొట్టి శ్రీరాములు తెలుగు విశ్వవిద్యాలయం లోని జానపద కళలశాఖలో ఎం.ఏ, ఎం.ఫిల్, పిహెచ్.డి... రంగస్థల కళలశాఖలో ఎం.పి.ఏ, ఎం.ఫిల్, పి.జి డిప్లమా.. పద్యనాటకంలో డిప్లమా చేశారు.
విద్యార్థి దశనుండే నాటకాలలో నటిస్తుండేవారు. స్కూల్ వార్షికోత్సవంలో ‘స్కాట్ బాయ్’ నాటకంలో ప్రధాన పాత్రవేసి అందరి మన్నలను పొందాడు. ఉన్నత పాఠశాల చదువు తరువాత నిజామాబాద్ లో స్థానికంగా పనిచేస్తున్న ‘స్నేహమయి సాంస్కృతిక సమాఖ్య’ మరియు ‘తన్మయి ఆర్ట్స్ థియేటర్’ లలో చేరి ‘ఇచట పళ్లు రాలగొట్టబడును’, ‘పునరపి’ వంటి నాటకాల ద్వారా జిల్లాలో మంచి గుర్తింపుపొందారు.
ఢిల్లీ లోని ‘సాంగ్ అండ్ డ్రామా డివిజన్’ వారు 1988లో ఏకధాటిగా 2 నెలలపాటు ప్రదర్శించిన ‘ఇందిరా రూపవాణీ’ జీవనాటకంలో వివిధ పాత్రల అభినయంతోపాటు రాజీవ్ గాంధీ గా అభినయించిన తీరు అందరిని ఆకట్టుకుంది.
ఆతరువాత ‘జాబిల్లీ కల్చరల్ సోసైటీ’ అన్న కళా సంస్థను యువ కళాకారులతో స్థాపించి జిల్లాలో నెలకొన్న మూఢ నమ్మకాలపట్ల నాటకంద్వారా చైతన్యం కలిగించడానికి కృషిచేశారు. 1999లో జిల్లా యువజన సర్వీసలు శాఖ వారి సౌజన్యంతో ‘జర నిజం తెలుసుకోండ్రి’ అన్న ప్రయోగాత్మక నాటకాన్ని మూఢనమ్మకాల ప్రభావం కలిగిన నిజామాబాద్ జిల్లాలోని సుమారు 40 గ్రామాలలో 50కి పైగా ప్రదర్శనలు ఇచ్చారు. సౌండ్ మరియు లైటింగ్ ప్రాధాన్యత కలిగిన ఈ నాటకానికి ఆ సంస్థలోని 40 మంది కళాకారులు, సాంకేతిక నిపుణులు మల్లేశ్ బలష్టు దర్శకత్వంలో పనిచేశారు. ఇదే కాకుండా ఎయిడ్స్, గుట్కా, అందరికీ చదువు, స్త్రీ సంక్షేమం వంటి సామాజిక అంశాలపట్ల ప్రజల్లో చైతన్యం కలిగించడానికి రాష్ట్రవ్యాప్తంగా పనిచేస్తున్న వివిధ సంస్థల వీధి నాటకాలలో పనిచేశారు.
తెలుగు విశ్వవిద్యాలయం మరియు రసరంజని లాంటి ఇతర నాటకరంగ సంస్థలతో పనిచేస్తు వారు ప్రదర్శించిన అనేక సాంఘీక, పద్యనాటకాలలో ముఖ్యపాత్రలు ధరించారు.
లెక్కకు మిక్కిలి నాటకాలలో పలు పాత్రలు పోషించాడు. ఇతను నటించిన నాటకాలలో కొన్ని...చాలా ఎపిసోడ్స్ ఆయన రచనా దర్శక నిర్వహణలో నిర్మించబడి పలు ఛానళ్లలో ప్రసారమయ్యాయి. ఎందరో కళాకారులకు ఈ కార్యక్రమాలలో అవకాశం ఇవ్వడం జరిగింది.
దాదాపు 25కి పైగా సీరియళ్లలో నటించారు.
రంగస్థలం మరియు టీవిరంగంలోనే కాకుండా కొన్ని సినిమాలలో కూడా నటించాడు.
వెంకటగిరి సంస్థానం
వెంకటగిరి సంస్థానం ఆంధ్రప్రదేశ్‌లోని సంస్థానాల్లోకెల్లా అతిపెద్దదైన మరియు ప్రాచీనమైన సంస్థానాల్లో ఒకటి. నెల్లూరు ప్రాంతంలోని ఈ సంస్థానాన్ని భారతస్వాతంత్ర్యం వరకూ దాదాపుగా 350 సంవత్సరాలకు పైగా అర్థస్వతంత్ర పరిపాలకులు, సంస్థానాధీశుల హోదాలో వెలుగోటి వంశస్థులు పరిపాలించారు. వెలుగోటి పెద్దరాయలు గజపతుల సామంతునిగా 16వ శతాబ్ది చివరికాలంలో వ్యవహరించేవారు. ఆ తర్వాత వెంకటగిరికి వచ్చి పాలకులుగా స్థిరపడ్డారు. 1750నాటికి ఆర్కాటు నవాబుకు సామంతులుగా వ్యవహరించి, 1802 నుంచి 1947 వరకూ బ్రిటీష్ వారి కింద సంస్థానాధీశులుగా ఉన్నారు. ఈ సంస్థానం వేంకటగిరి, సగుటూరు, మల్లాం, పోలూరు, మనుబ్రోలు, పెళ్ళూరు, పొదిలె, దర్శి, కొచ్చెర్లకోట, మారెళ్ళ అని పది తాలూకాలుగా విభజించబడి పరిపాలించబడింది.
వెంకటగిరి సంస్థానం పరిపాలకులు వెలుగోటి వంశీకులు. వెలుగోటి వంశీయుల పూర్వీకుని పేరు చెవిరెడ్డి. ఆయనకే భేతాళనాయుడు అన్నది మరొకపేరు. వారికి తొలినాటి ఇంటిపేరు పిల్లలమఱ్ఱి.
మద్రాసు రాష్ట్రములో భాగమైన వెంకటగిరి సంస్థానమును వెలుగోటి వంశమునకు చెందిన వెలుగోటి రాయుడప్ప నాయని 1600లో స్థాపించెను.
కుటుంబ రికార్డుల ప్రకారం, చెవిరెడ్డి అనే జమీందారు, తన పొలం దున్నుతుండగా 9లక్షల ఖజానా దొరికింది. ఈ ధనంతో, వరంగల్ రాజు యొద్దకు మార్గము సుగమమం చేసుకుని అతనిని ప్రసన్నం చేసుకొని వెంకటగిరి కోట అధికారాన్ని పొందగలిగాడు. ఇతని వారసులు వెంకటగిరి జమీందారులుగా వెలుగొందుతూ వచ్చారు. 1802 లో లార్డ్ క్లైవు కాలంలో 'సనద్' ను పొందారు. తమ వంశం జమీందార్లు 'రాజా' అనే బిరుదును వాడుతూ వచ్చారు.
వెంకటగిరి జమీందారుల పూర్వీకుడైన యాచమనాయుడు 1614లో రెండవ తిరుమల దేవరాయల తర్వాతి విజయనగర సామ్రాజ్య వారసత్వంపై జరిగిన పోరాటంలో తిరుమల దేవరాయలు వారసునిగా నిర్ణయించిన శ్రీరంగరాయలకు అనుకూలంగా పోరాడారు. వారసత్వపు తగాదాల్లో జగ్గరాయుడు అనే రాచబంధువు శ్రీరంగరాయల కుటుంబాన్ని అంతా చంపేసినా, రంగరాయల కుమారుడు కుమారుడైన రామదేవరాయలను సింహాసనంపై నిలిపారు.
మద్రాసు రాష్ట్రములో భాగమైన వెంకటగిరి సంస్థానమును వెలుగోటి వంశమునకు చెందిన వెలుగోటి రాయుడప్ప నాయని 1600లో స్థాపించెను. అతని వారసులు :
నిజామాబాద్ నార్త్ మండలం
నిజామాబాద్ నార్త్, తెలంగాణ రాష్ట్రం, నిజామాబాద్ జిల్లాకు చెందిన మండల కేంద్రం.
జుహు విమానాశ్రయము
జుహు ఎయిరో డ్రోం ముంబయి శివార్లలో జుహు వద్ద నున్న ఒక చిన్న విమానాశ్రయము. ఇక్కడి నుండి ప్రయాణీకులను చేరవేసే చిన్న పాటి విమానాలు మరియు హెలీకాప్టర్లు తమ కార్యకలాపాలను కొనసాగిస్తున్నాయి. 1928 లో ప్రారంభించబడిన ఈ విమానాశ్రయం భారతదేశపు మొట్టమొదటి పౌరవిమానయాన విమాశ్రయంగా పేరుపొందింది. రెండవ ప్రపంచ యుద్ధం వరకు ఇది ముంబాయి నగరం యొక్క ప్రధాన విమానాశ్రయంగా సేవలందించింది.
1928 లో ఈ విమానాశ్రయాన్ని ఎలాంటి సదుపాయాలు లేకుండా ప్రారంభించారు. అప్పటిలో ప్రారంభమైన న్యూ బాంబే ఫ్లైయింగ్ క్లబ్ సభ్యులకు ఈ విమానాశ్రయంలో శిక్షణా కార్యకలాపాలు మరియు వైమానిక సేవలు లభించేవి. వర్షాకాలంలో పౌర విమాన సేవలకు ఈ విమానాశ్రయం అనువు కానందున కార్యకలాపాలు నిలిచివేసేవి. అయినా 1932 నాటికి ఇక్కడ చాలాసౌకర్యాలు కల్పించబడ్డాయి.1948లో రెండవ ప్రపంచయుద్దం జరిగే సమయాన ఈ విమానాశ్రయ సేవలు నిలిపివేయబడి ఇక్కడికి 2 కిలోమీటర్ల దూరంలో నిర్మితమైన్ నుండి నిర్వహించబడ్డాయి. 1932 లో భారత పరిశ్రమల పితామహుడిగా వ్యవహరించే జె.ఆర్.డి.టాటా ఇక్కడి నుండి భారతదేశ మొట్టమొదటి విమాన తపాలా సేవలను ప్రారంభించడంతో భారత వైమానికరంగంలో నూతన శకం ప్రారంభమైనది.
అత్తలూరి నరసింహారావు
అత్తలూరి నరసింహారావు నిరసన కవులు అని పిలువబడే ఒక వర్గంలోని కవి. అబ్బూరి గోపాలకృష్ణ, భైరవయ్య, కొత్తపల్లి సత్యశ్రీమన్నారాయణ తక్కిన నిరసన కవులు. వీరు విప్లవ రచయితల సంఘం (వి.ర.సం) కు వ్యతిరేకంగా కవిత్వం చెప్పేవారు. అత్తలూరి నరసింహారావు 1946లో జన్మించాడు. వాల్తేరులోని ఆంధ్ర విశ్వవిద్యాలయంలో అధ్యాపకుడిగా పనిచేశాడు.
కుష్టువ్యాధి వ్యతిరేకపోరాటం
కుష్టువ్యాధిని, హేన్సన్ వ్యాధిగా పిలవబడే ఈ జబ్బును కనుక్కొని, చికిత్స చేయటం ఇప్పుడు చాలా సులువైనదిగా, ఇంతకు ముందు ఎప్పుడూ లేనంత సమర్ధవంతమైనదిగా పరిగణించబడుతుంది. 1983 నుండి బహుళఔషధచికిత్స ద్వారా నయం చేయటం సాధ్యం అయింది. ఈ చికిత్స భారతదేశ ఆరోగ్యకార్యక్రమాలలో విజయవంతంగా విలీనం చేయబడింది. అందువల్ల ఏటేటా కొత్తగా వచ్చే రోగుల సంఖ్య గణనీయంగా తగ్గింది. కాని 2005 నుంచి ఆ తగ్గుదల అంతగా లేదు. 2014 నాటికి ప్రపంచంలో ఏటా కొత్తగా వచ్చే రోగుల్లో 58 శాతం భారతదేశం నుంచే వస్తున్నాయి. 2013-14 లోనే 1.27 లక్షల కొత్తరోగులు భారతదేశంలో కనుగొనబడ్డారు. ఈ సందర్భంలో లాకమిషను వారు వెలువరించిన 256 వ నివేదికను పరిశీలించాలి.
కుష్టువ్యాధిసోకిన వ్యక్తులపట్ల చూపే వివక్షను పూర్తిగా తొలగించాలి. అలా చేయటం వల్లనే భారతదేశం జరిపే కుష్టువ్యతిరేక పోరాటంలో నూతన అధ్యాయం ఆరంభం అవుతుంది. ఈ నివేదిక ముఖ్యంగా 2005 నుంచి ఈ కుష్టునిర్మూలన పధకంలో వైఫల్యాలను ఎత్తిచూపింది. రాజ్యాంగంలో ప్రతిపౌరునికి అందవలసిన ఆత్మాభిమానం, సమానత, స్వేచ్ఛల విషయంలో లా కమిషను నివేదిక స్పష్టమైన సిఫారసులు చేసింది.2010 లో ఐక్యరాజ్యసమితి కుష్టు సోకిన వారిపట్ల ఎటువంటి వివక్ష చూపగూడదని చేసిన తీర్మానం గురించి గుర్తు చేసింది. అంగవైకల్యాలు కలవారి హక్కులను గౌరవిస్తూ అంతర్జాతీయంగా 2007 లో చేసిన తీర్మానాలను అనుసరించి కూడా అది మన కర్తవ్యం. ఈ నివేదికలో ముఖ్యంగా ముచ్చటించింది సమాజం ఈ రోగబాధితుల పట్ల సమాజం చూపే చిన్నచూపు గురించే.
న్యాయం చేయవలసిన చట్టాలే వీరి పట్ల వివక్షను చూపుతున్నాయి. కనుక అటువంటి చట్టాలను తొలగించాలి లేదా సవరించాలి. ఉదాహరణకు-1956 జీవితబీమాచట్టం వీరిపట్ల వివక్ష చూపుతుంది. కుష్టు సోకిన వ్యక్తికి ప్రాణప్రమాదం ఎక్కువగా ఉంటుంది కనుక అధిక మొత్తం ప్రీమియం చెల్లించాలి అని చెపుతుంది. ఇంకా 1955 హిందూవివాహచట్టం, 1939 ముస్లిం వివాహరద్దు చట్టం వంటి వ్యక్తిగత చట్టాలు కూడా వివక్షను సమర్ధిస్తున్నాయి. కుష్టువ్యాధిని చికిత్సకు సాధ్యం కాని, తీవ్రమైన దానిలా పరిగణించాయి. వాళ్లకు అందవలసిన రక్షణలు అందకుండా ఈ చట్టాలు చేశాయి. కనుక ఈ రోగబాధితులను ఉద్యోగాలల్లో, విద్యాసంస్ధల్లో ప్రధాన జనవాహినిలో కలసిపోయేలా ఎటువం
టి వివక్ష లేని చట్టాలు కావాలని చెప్పారు.
కాని వీరు చేసిన సిఫారసుల్లో కొన్ని విరుద్ధమైనవిగా కనుపించవచ్చు. కుష్టువ్యాధి బాధితులు ప్రత్యేకంగా, సమాజానికి దూరంగా కాలనీల్లో ఉంటున్నారు. వారి ఆధీనంలో గల ఆస్తులకు వారిని ఆ ఆస్తులకు యజమానులుగా, హక్కుదారులుగా చేయాలన్న సలహా. కాని ఈ కాలనీలు సమాజానికి దూరంగా వివక్షతో జీవనం గడపవలసిన పరిస్థితుల్లో ఉన్నాయి. కమిటీ సూచించిన విధంగా కాలనీలలో గల ఆస్తికి వారిని హక్కుదారులుగా చేయటం వల్ల వివక్ష తగ్గదు కదా. భారతదేశంలో గల సుమారు 850 కాలనీల సంలీనం చాలా గడ్డుసమస్య. అయినా మొత్తం మీద కమిషను సిఫారసులు ముందుచూపుతో, ప్రగతి పధంలో ఉన్నాయి. వాటిని వీలయినంత త్వరగా వాటిని అమలుపరచాలి.
శ్రీలంక ఎయిర్ లైన్స్
శ్రీలంకన్ ఎయిర్ లైన్స్ శ్రీలంకలో ప్రధాన విమానయాన సంస్థ. కొలంబోలోని కాటున్యకే విమానాశ్రయం, మట్టల రాజపక్స అంతర్జాతీయ విమానాశ్రయం దీని కేంద్రాలు. శ్రీలంకన్ తన విమానాలను నేరుగా ఆసియా, యూరోపియన్, మధ్య తూర్పు దేశాలకు నడిపిస్తోంది. ఇతర సంస్థల భాగస్వామ్యంతో అమెరికా, ఓసినియాకు విమానాలు నడుపుతోంది. 2014 నుంచి దీనికి వన్ వరల్డ్ కూటమిలో సభ్యత్వం వచ్చింది. 1978లో శ్రీలంకన్ కాస్తా ఎయిర్ లంకగా మారింది. 1998లో తిరిగి శ్రీలంకన్ గా పేరు మార్చుకుంది. 2015 జనవరి నాటికి ఇది రక్షణలో 7/7 ఎయిర్ లైన్ రేటింగ్ సాధించింది.
ఆరంభంలో ఎయిర్ లంక రెండు బోయింగ్ 707 విమానాలను సింగపూర్ ఎయిర్ లైన్స్ నుంచి అద్దెకు తీసుకుని సేవలను ప్రారంభించింది. 1982 ఏప్రిల్ 15లో సొంతంగా ఎయిర్ లంక L1011 విమానాన్ని ఆల్ నిప్పన్ ఎయిర్ వేస్ నుంచి కొనుగోలు చేసింది. 1985 జూన్ 8లో మొదటి బోయింగ్ 747-200B "కింగ్ విజయ"ను తీసుకుంది. ఎయిర్ లంకకు ఆ దేశ ప్రభుత్వమే యజమానిగా ఉన్నప్పటికీ, 1998లో కొంత భాగం ప్రయివేటికరించారు. దుబాయికి చెందిన ఎమిరేట్స్ గ్రూపు US$70 మిలియన్ల పెట్టుబడితో 40% పెట్టుబడి పెట్టి ఆ తర్వాత దీనిని 43.6%కు పెంచుకుంది. పూర్తి నిర్వహణ బాధ్యతలను ఎమిరేట్ గ్రూప్ సంస్థకే అప్పగించారు. అప్పటి నుంచి ఎయిర్ లంక పేరును శ్రీలంకన్ ఎయిర్ లైన్స్ గా మార్చారు.
మార్చి 2015 నాటికి శ్రీలంకన్ ఎయిర్ లైన్స్ తన భాగస్వామ్స సంస్థలతో కలిసి 49 దేశాల్లోని 96 గమ్య స్థానాలకు విమానాలు నడిపిస్తోంది.
ఎయిర్ లైన్ తన మొదటి ఎయిర్ బస్ విమానాన్ని 1992లో తీసుకుంది. ఎయిర్ బస్ A320-200 విమానం మాల్దీవులు, పాకిస్థాన్, దక్షిణ భారతదేశంలోని ప్రాంతాలకు మొదట ప్రయాణించింది. A340 విమానాలు 1994లో తెప్పించుకుంది. అధిక సామర్ధ్యం గల A340 విమానాలను ఆసియాలో ఉపయోగించిన తొలి విమాన సంస్థగా ఇది గుర్తింపు పొందింది. చంద్రిక అధ్యక్షురాలిగా ఉన్న సమయంలో ఎయిర్ బస్ A330-200 విమానాన్ని తెప్పించారు. ఈ విమానాన్ని ఐరోపా మరియు సౌత్ ఈస్ట్ ఆసియా ప్రాంతాల కోసం వాడారు.
శ్రీలంకన్ తన ఎయిర్ బస్ A330-300 విమానాల్లో ఆన్ బోర్డ్ వై-ఫై సౌకర్యం కల్పిస్తోంది. శ్రీలంకన్ బిజినెస్ తరగతి విమానాల్లో నిద్రపోవడానికి సౌకర్యవంతమైన చదునైన బెడ్ కం సీట్లతో పాటు ఆడియో, వీడియో సౌకర్యాలు ఉంటాయి.
శ్రీలంకన్ ఎయిర్ లైన్స్ విమానాలు ప్రత్యేక రంగుల్లో ఉంటాయి. విమాన శరీర భాగమంతా తెల్లరంగు వేసి దాని పై నీలిరంగుతో “శ్రీలంకన్” అని సంస్థ పేరును మద్రించారు. తోక భాగంలో సంస్థ లోగోను ముద్రించారు.
బంజారాల చరిత్ర సంస్కృతి
లింగాల లంబాడీ ప్రజలతో పాటు తెలంగాణాలోని సంస్కృతి సంప్రదాయాలు
బంజారాలు, సుగాలీలు, లంబాడాలు, ఇలా అనేక రకాలుగా పిలువ బడే వీరు రాజస్థాన్ కు చెందిన రాజ వంశీయులు. వెయ్యేండ్ల క్రితం మహమ్మదీయుల అరాచకాలకు బలై దేశంలో నలు దిక్కులకు పోయి సంచార జీవులుగా జీవనం సాగిస్తున్నారు.
లంబాడీల సంస్కృతి సంప్రదాయాలు తలపై ముసుగు (టుక్రీ లంబాడీ భాషలో), ముక్కు పుడకకు (నాకెమా భురియా), చెవిలో కమ్మలు(కానెమా కమ్మల్) ఘాగ్రో(ఫేటీయా) లంగ, రవిక (కాళీ) కాళ్ళకు పట్టీలతో పాటు బట్టతో కూడీనది (టాంగేమా కస్సే)& (టాంగేమా వాంక్డీ), (మాతెమా చోట్లా) తలవెంట్రుకలకు రెండు జడలకు క్రిందికి వేలాడే విధంగా అలంకరణ వుంటు౦ది. వీటీతో పాటు ఇంకా కొన్ని అలంకరించుకుంటారు. అయితే ఇప్పుడు చాలా మంది చిీర కట్టుకు మారిపోతున్నారు. ఇది చాలా ప్రాచీన సంస్కృతి సంప్రదాయము. ముందు కూడా ఈ సంస్కృతి మూడు పువ్వులు ఆరు కాయలుగా విలసిల్లాలి.
నర్సాపూర్ ఎక్స్‌ప్రెస్
రైలు నం.17255 / 17256 నరసాపురం - హైదరాబాదు - నర్సాపూర్ ఎక్స్‌ప్రెస్ ( తెలుగు : నర్సాపూర్ ఎక్స్‌ప్రెస్, నర్సపూర్ ఎక్స్‌ప్రెస్ ; హిందీ: - नरसापुर एक्सप्रेस) ఒక డైలీ రైలు. హైదరాబాదు దక్కన్ నాంపల్లి మరియు నరసాపురం మధ్య ఇది 19 నిలుపుదల స్టేషన్లు మరియు 79 మధ్యంతర స్టేషన్లు కలిగి ఉంది. ఈ రైలు హైదరాబాదులో 21:45 కు బయలు దేరి నర్సాపురానికి మరుసటి రోజు 08:40 కు చేరుతుంది. అదే విధంగా నరసాపురంలో 18:55 కు బయలుదేరి హైదరాబాదుకు మరుసటి రోజు 05:25 కు చేరుతుంది. ఈ రైలులో ఆరు ఎ.సి బోగీలు ఉంటాయి. ఇది గుడివాడ, విజయవాడ, గుంటూరు మరియు నల్గొండ ల గుండా 461 కి.మీ ప్రయాణించి హైదరాబాదు చేరుతుంది.
ఇది హైదరాబాదు నుండి నర్సాపూరు వరకు కృష్ణరాజపురం లేదా గూటీకి చెందిన WDP4 ఇంజనుతో నడుస్తుంది.
ఈ రైలుకు 23 బోగీలు ఉంటాయి. ఆ కోచ్‌లు కూర్పు వివరాలు: -
ఎయిర్ అరేబియా
ఎయిర్ అరేబియా(అరబిక్: العربية للطيران‎) అనేది ఒక చవక ధరల ఎయిర్ లైన్ సంస్థ. యునైటెడ్ అరబ్ ఎమిరేట్స్, షార్జా లోని షార్జా అంతర్జాతీయ విమానాశ్రయంలో షార్జా ఫ్రైట్ సెంటర్ లో దీని ప్రధాన కార్యాలయం ఉంది. ఈ విమాన సంస్థ మధ్య తూర్పు, ఉత్తర ఆఫ్రికా, భారత ఉపఖండం, మధ్య అసియా మరియు యూరప్ ఖండాల్లోని 22 దేశాలకు చెందిన 51 గమ్య స్థానాల నుంచి విమానాలు నడిపిస్తోంది. అంతేకాదు షార్జా నుంచి 9 దేశాల్లోని 28 గమ్య స్థానాలకు కూడా విమానాలు నడిపిస్తోంది.
దీని ప్రధాన కేంద్రం షార్జా అంతర్జాతీయ విమానాశ్రయం. షార్జా కేంద్రంగా నడుస్తున్న ఇతర చవక ధరల విమానాలన్నింటికంటే ఎయిర్ అరేబియా ప్రత్యేక గుర్తింపు కలిగి ఉంది. అలెగ్జాండ్రియా మరియు కాసాబ్లాంకా నగరాలపై కూడా ఎయిర్ అరేబియా ప్రత్యేక దృష్టి సారించింది.. అరబ్ ఎయిర్ క్యారియర్ ఆర్గనైజేషన్ ఎయిర్ అరేబియా సభ్యత్వం కలిగి ఉంది.
ఎయిర్ అరేబియా 2003, ఫిబ్రవరి 3న స్థాపించబడింది. తొలి సారిగా చవక రేట్ల విమానాలను ఈ ప్రాంతంలో ప్రవేశపెట్టాలన్నలక్ష్యంతో అప్పటి షార్జా పాలకుడిగా మరియు సుప్రిం కౌన్సిల్ ఆఫ్ యునైటెడ్ అరబ్ ఎమిరెట్స్ గా పనిచేస్తున్న డా. సుల్తాన్ బిన్ మహ్మద్ అల్-ఖస్మీ ఎయిర్ అరేబియాకు అనుమతినిచ్చారు. ఈ విమాన సంస్థ తన కార్యకలాపాలను 2003 అక్టోబరు 28న ప్రారంభించింది. తొలి విమానం షార్జా లోని యు.ఎ.ఇ. నుంచి బహెరైన్ అంతర్జాతీయ విమానాశ్రయానికి బయలుదేరింది. తన వ్యాపారాన్ని ప్రారంభించిన తొలి ఎడాదిలోనే ఈ సంస్థ లాభాలు ఆర్జించింది.
ఎయిర్ అరేబియా ప్రధాన కేంద్రం షార్జా విమానాశ్రయం ఫ్రైట్ కేంద్రంలో ఉంది. . మధ్య దుబాయ్ నుంచి ఈ విమానాశ్రయం కేవలం 15 కిలోమీటర్ల(9.3మైళ్లు) దూరంలో ఉంటుంది.
ఎయిర్ అరేబియా ఈజిప్ట్, జోర్డాన్, మొరాకో దేశాల్లోని మూడు అంతర్జాతీయ స్థావరాల నుంచి సంయుక్త భాగస్వామ్యంలో విమానాలు నడిపిస్తోంది. ఈజిప్ట్ లో ఎయిర్ అరేబియా ఈజిప్ట్.
పేరుతో జోర్డాన్ లో ఎయిర్ అరేబియా జోర్డాన్ పేరుతో, మొరాకో లో ఎయిర్ అరేబియా మొరాకో పేరుతో విమానాలు నడిపిస్తున్నారు. ఎయిర్ అరేబియా జోర్డాన్ విమానాలు.. అమాన్, జోర్డాన్ కేంద్రాల నుంచి విమానాలు నడిపిస్తుండగా, మొరాకోలోని అతి పెద్ద నగరమైన కాసాబ్లాంకా నుంచి ఎయిర్ అరేబియా మొరాకో విమాన సంస్థ యూరోపియన్ దేశాలకు విమానాలు నడిపిస్తోంది. మొరాకోలో మే 6, 2009 నుంచి తన కార్యకలాపాలు ప్రారంభించి సేవలను యూరప్, ఆసియా దేశాలకు విస్తరించింది. జోర్డాన్ లోని క్వీన్ అలియా అంతర్జాతీయ విమానాశ్రయం నుంచి యూరప్, మధ్య తూర్పు మరియు ఉత్తర ఆఫ్రికా దేశాలకు విమానాలను నడపాలని కూడా ఈ సంస్థ ప్రతిపాదించింది. అయితే ఈ ప్రాంతంలో నెలకొన్న అనిశ్చిత పరిస్థితులు, పెరిగిన ఇంధన ధరల కారణంగా ఈ నిర్ణయం మరింత ఆలశ్యమవుతుందని జూన్ 14, 2011 లో ప్రకటించారు.
నేపాల్ దేశ రాజధాని కాఠ్మండు కేంద్రంగా ఎయిర్ అరేబియా తన విమాన సేవలను 2007లో ఫ్లై యెటి (2007–2008) పేరుతో ప్రారంభించింది. – 2007 లో ప్రారంభించింది. ఇక్కడి నుంచి ఆసియా, మధ్య తూర్పు దేశాలకు యెటీ ఎయిర్ లైన్ సంయుక్త భాగస్వామ్యంతో చవక రేట్ల విమానాలను నడిపించేది. ఫ్లై యెటీ పేరుతో అంతర్జాతీయ గమ్యస్థానాలకు విమానాలు నడుస్తుండేవి. అయితే నేపాల్ లోని రాజకీయ అనిశ్చితి, ఆర్థిక పరిస్థితులు, స్థానిక ప్రభుత్వాల సహకారం లేకపోవడం వంటి కారణాల వల్ల ఫ్లై యెటీ కార్యకలాపాలను 2008 నుంచి రద్దు చేయబడ్డాయి.
ఫిబ్రవరి, 2014 నాటికి ఎయిర్ అరేబియా మధ్య తూర్పు, ఉత్తర ఆఫ్రికా, ఆసియా మరియు యూరప్ తో పాటు తాజాగా కైరో, ఈజిప్ట్ సహా 90 విమానాశ్రాయలకు సేవలందిస్తోంది.
మార్చి 2015 నాటికి ఎయిర్ అరేబియా ఈ క్రింది విమానాలను కలిగి ఉంది. 162/168 ఎకానమి తరగతి సీటింగ్ సామర్ధ్యం కలిగిన ఈ విమానాల సగటు వయస్సు కేవలం 3.1 సంవత్సరాలు మాత్రమే.
కొత్తపల్లి సత్యశ్రీమన్నారాయణ
కొత్తపల్లి సత్యశ్రీమన్నారాయణ నిరసన కవులలో ఒకడిగా ప్రసిద్ధుడు. ఇతడు 1947, డిసెంబర్ 31న జన్మించాడు. ఇతడు ఇంజనీరింగులో శిక్షణ పొందాడు. ఆంధ్రప్రదేశ్ రాష్ట్ర విద్యుత్తు బోర్డులో డివిజనల్ ఇంజనీర్‌గా పనిచేశాడు. ఇతడు కాంగ్రెస్ పార్టీ సలహాదారుగా కూడా పనిచేశాడు. ఇతడు 2009, జనవరి 1వ తేదీ రాజమండ్రిలో హృద్రోగంతో మరణించాడు.
భైరవయ్య
భైరవయ్య అసలు పేరు మన్‌మోహన్‌ సహాయ్. ఇతడు నిరసనకవిగా, దిగంబరకవిగా ప్రసిద్ధుడు. ఇతని విద్యాభ్యాసం నరసాపురం, విశాఖపట్నం, హైదరాబాదులలో నడిచింది. ఇతడు హైదరాబాదు నుండి వెలువడిన నవత త్రైమాస పత్రికకు సంపాదకుడిగా పనిచేశాడు.నేను చెరచబడ్డ గీతాన్ని
నగ్నంగా నడివీధిలో కాటేసిన భూతాన్ని
స్వార్థపు కాంక్రీటు తొడలమధ్య
నలిపివేయబడ్డ రాగాన్ని
కీర్తి రతి తీరని బాబాకరుల
భయంకర
నఖక్షతాలకి, దంత క్షతాలకి
పుళ్ళుపడి కుళ్ళిపోయిన వక్షాన్ని
నేను గీతాన్ని !
కేరింతలు కొట్టి
పరులకైత తమదని భేరి మ్రోగించి
చలామణి చేయించే
చాపల్యుల చవకబారు కామోద్రేకానికి
చచ్చి పుచ్చిపోయిన పిండాన్ని
ముద్రాక్షతలతో తమ రాక్షసత్వాన్ని
లిఖించుకోవాలని
తాపత్రయపడే తుచ్ఛులు
స్వైరవిహారం చేసిన శరీరాన్ని
రసాన్ని వదిలి
రాక్షసత్వాన్ని ప్రతిబింబించిన రూపాన్ని
నేను గీతాన్ని
అసహ్యంగా - అసభ్యంగా
బహిరంగంగా - బాహాటంగా
సిగ్గులేక - చాకచక్యంలేక
నీచంగా - ఛండాలంగా
చెరచబడ్డ గీతాన్ని
చిత్రించబడ్డ భూతాన్ని!
వాస్కో డ గామా రైల్వే స్టేషన్
వాస్కో డ గామా రైల్వే స్టేషన్ భారతదేశం, గోవా రాష్ట్రము లోని వాస్కో డ గామా యొక్క పట్టణమునకు సేవలు అందిస్తున్నది. ఇది భారతీయ రైల్వేలు నందలి, నైరుతి రైల్వే జోన్ లోని హుబ్లీ రైల్వే డివిజను పరిధిలోకి వస్తుంది. .
నాగార్జున ఎక్స్‌ప్రెస్
నాగార్జున ఎక్స్‌ప్రెస్ రైలు భారతదేశం లోని భారతీయ రైల్వేలు లోని దక్షిణ మధ్య రైల్వేచే నడుపబడి ప్రస్తుతము నిలిపివేయబడిన ఒక రైలు.
నాగార్జున ఎక్స్‌ప్రెస్ మొదట సికింద్రాబాదు-గుంటూరు మధ్య నడుపబడెను. తరువాత తెనాలి కూడలి వఱకు పొడిగింపబడెను. ఈ రైలు దాని పాత సంఖ్య7005/7006 స్థానంలో 2719/2720 గా మారి, అప్పటి నుండి సూపర్ ఫాస్ట్ రైలుగా హోదా హెచ్చింపబడెను. పిదప విశాఖపట్నం-తెనాలి మధ్య నడిచే జన్మభూమి ఎక్స్ ప్రెస్ సికిందరాబాదుకు పొదిగింపబడిన దరిమిలా, ఈ నాగార్జున ఎక్స్ ప్రెస్ రైలు రద్దు చేయబడెను.
ఈ రైలు 2007 సం. జూన్ మూడవ వారం లో రద్దు చేయబడింది మరియు 2805/2806 విశాఖపట్నం - తెనాలి జన్మభూమి ఎక్స్‌ప్రెస్ సికింద్రాబాద్ వరకు పొడిగించ బడింది.
అక్ర మోనోరైల్
అక్ర మోనోరైల్ ప్రణాళిక మోనోరైల్ సిస్టమ్ అక్ర, గ్రేటర్ అక్ర ప్రాంతము, ఘనా లకు ఉంది ..
ప్లానింగ్ కొనసాగుతోంది. ప్రతిపాదిత మోనోరైల్ ప్రాజెక్ట్ ఒక సంవత్సరంలో పూర్తవుతుంది. నిర్మాణం కాలంలో 15,000 ఉద్యోగాలు సమకూరుస్తుంది. ప్రాజెక్టు పూర్తి చేసినప్పుడు ఇది గానెయన్ ప్రజలకు 1,000 మందికి పూర్తి సమయం ఉద్యోగాలు అందించుతుందని భావిస్తున్నారు.
జమ్మూ-పూంచ్ రైలు మార్గము
జమ్మూ-అఖ్నూర్-రాజౌరి-పూంచ్ రైల్వే ఒక రైలు మార్గము జమ్మూ తావి నుండి చారిత్రాత్మక నగరం అఖ్నూర్ నుండి పూంచ్ వయా కాలీథ్-దూరీ-చౌకీ చౌరా-భంబ్ల-నౌషేరా-రాజౌరి వరకు ప్రతిపాదించబడింది. ఈ రైలు మార్గము (లైన్) 22 మార్చి 2012 న ప్రత్యేక ఒక జాతీయ ప్రాజెక్ట్‌గా ప్రకటించారు.
భారతదేశం మాజీ రైల్వే మంత్రి, ముకుల్ రాయ్, నాలుగు కీలక జాతీయ ప్రాజెక్టులు చేర్చడం జరిగింది. అవి బిలాస్పూర్-మండి-లేహ్ రైలు మార్గము, జమ్మూ-పూంచ్, తనక్‌పూర్-బాగేశ్వర్ రైలు మార్గము, రూపై-పరశురామ్‌కుండ్ రైలు మార్గము లుగా ఉన్నాయి.
తలసరి ఆదాయము
తలసరి ఆదాయము అనగా ఏదైనా ఒక ప్రాంతములో ఒక మనిషికి సగటున లభించే ఆదాయము. ఆ ప్రాంతంలో అన్ని రకాలుగా వచ్చే ఆదాయాన్ని (స్థూల జాతీయోత్పత్తి) లెక్కించి జనాభాతో భాగించగా వచ్చేదాన్ని తలసరి ఆదాయము అంటారు.
తలసరి ఆదాయము = మొత్తము ఆదాయము/జనాభా
తలసరి ఆదాయమును ఒక దేశము యొక్క అభివృద్ధికి కొలమానముగా వాడుతారు (ముఖ్యముగా ఇతర దేశాలతో పోల్చేటప్పుడు).అది దేశ జీవన ప్రమాణాలను అంచనా వేయటానికి కూడా ఉపయోగపడును. దీనిని ఎక్కువగా వాడే కరెన్సీలలో (డాలర్ లేదా యురో) వెల్లడిస్తారు. ఎందుకనగా జీడీపీ వగైరావన్ని అందులోనే లభిస్తాయి. ఇందులో అయితే వివిధ దేశాలతో పోల్చడానికి చాలా సులువుగా ఉంటుంది. మన దేశము ఏ స్థానములో ఉందో తెల్సుకోవచ్చు. 
దీనిని అభివృధ్ధికి సూచికగా వాడటములో చాలా లోపాలు ఉన్నాయనే విమర్శకులూ లేకపోలేదు.
ఆర్థిక మిగులు
ఆర్థిక శాస్త్రము ప్రకారం “ ఆర్థిక మిగులు “ లేక “ మార్శల్ మిగులు “ అనగా రెండిటిని సూచిస్తుంది. వినియోగదారుని మిగులు అనగా వాళ్ళు ఏదైనా వస్తువుకు పెట్టగల అత్యధిక ధర కన్నా తక్కువ ధరకే వస్తువును పొందడం. తయారీదారుని మిగులు అనగా వాళ్ళు ఏదైనా వస్తువును అమ్మాలనుకున్న అత్యల్ప ధర కన్నా ఎక్కువ ధరకే దానిని అమ్మడం.
మార్క్స్ శాస్త్రము ప్రకారం మిగులు అనేది విలువకు, ఉత్పత్తికి, శ్రమకు కూడా చెందుతుంది. 
ఈ పదాన్ని ఆర్థిక శాస్త్రకారుడు పాల్ ఎ బరన్ గుత్తాధిపత్యాన్ని గురించి చెప్పడానికి సృశ్తించాడు. పాల్ స్వీజీతో కలిసి దీనిని మరింత లోతుగా పరిశోధించాడు. మార్క్స్ కార్మిక సిద్ధాంతాలతో దీనిని వివరించాడు. సరఫరాకు డిమాండ్ కు రేఖా చిత్రం గీస్తే డిమాండ్ కు కింద మరియు సమతౌల్య ధరకు పైన ఉండే వైశాల్యాన్నే వినియోగదారుని మిగులు అంటారు. అలాగే సరఫరాకు పైనా సమతౌల్య ధరకు కింద ఉన్న వైశాల్యమే ఉత్పత్తిదారుని మిగులు. అంటే వినియోగదారుడు ఎక్కువ ధర అయినా పెట్టడానికి సిద్ధపడ్డాడు. అలాగే ఉత్పత్తిదారుడు తక్కువ ధరకు అయినా అమ్మడానికి సిద్ధపడ్డాడు.
అనగా వినియోగదారుడు ఒక వస్తువుకు అత్యధికంగా ఎంత ధర పెట్టగలడో, ఎంత పెడుతున్నాడో దానికి మధ్య తేడా. ఒకవేళ వినియోగదారుడు ఉన్న ధర కన్నా ఎక్కువ ధర పెట్టుటకు సిద్ధముగా ఉంటే తను లాభపడ్డట్టే. ఉదాహరణకు త్రాగు నీరు. బ్రతకడానికి అవసరము కాబట్టి నీటి కొరకు ఎంత పెట్టడానికైనా మనిశి సిద్ధపడతాడు. అలాగే తను త్రాగే మొదటి కొన్ని లీటర్ల మీద ఎక్కువ లాభపడతాడు (చావును తప్పిస్తుంది కాబట్టి). 
వినియోగదారుడు పెట్టగల అత్యధిక ధర మొదటి యూనిట్ కు పెట్టగల అత్యధిక ధర మరియు రెండవ యూనిట్ కు పెట్టగల అత్యధిక ధర మరియు అలా అలా. ఆ ధరలు తగ్గుకుంటూ వెళ్తుంది. తనకు మిగులు ఎప్పుదు అత్యధికంగా వస్తుందో అంత ఖర్చు పెడతాడు వినియోగదారుదు. ఇది ఎప్పుడు అనగా చివరి యూనిట్ ధర కూడా మార్కెట్ ధర కన్నా ఎక్కువ ఉన్నప్పుడు. ప్రతి వినియోగదారుని మిగులు కలిపితే మొత్తం మిగులు వస్తుంది. 
వినియోగదారుని మిగులు డిమాండ్ కు కింద మరియు మార్కెట్ ధరకు పైన ఉన్న వైశాల్యం. ఒకవేళ అది ఒక రేఖ అయినచో అది ఆ త్రిభుజ వైశాల్యం. 
ఇక్కడ Pmkt అనగా మార్కెట్ ధర. Pmax అనగా కొన్న వస్తువు సున్నాకు పడిపోయినప్పుడు. మిగతా వాటికి ఇంటిగ్రల్ క్యాలుకులస్ వాడి కనుక్కోవచ్చు.
ఇక్కడ దీనిని బట్టి ఒకవేళ సమతౌల్య ధర పెరిగినా లేక సమతౌల్య వస్తువు పెరిగినా మిగులు తగ్గుతుంది.
ఒకవేళ సరఫరా పెరిగితే ధర తగ్గుతుంది మరియు మిగులు పెరుగుతుంది. ఇది రెండు వర్గాల ప్రజలకు లాభం చేకూరుస్తూంది. ఒకటి ఇంతకు ముందు కొనేవాళ్ళు ఇంకా ఎక్కువ కొంటారు కావున ఎక్కువ మిగులు సాధిస్తారు. ఇంతకు మొందు కొనే స్తోమత లేనివాళ్ళు కూడా కొంతమంది కొంటారు. ఉదాహరణకు ఒక రేఖా చిత్రాన్ని తీసుకోండి. ధర తగ్గినప్పుడు ఇంతకు ముందు కొనేవాళ్ళ కింద కొద్దిగా పెరుగుతుంది (ఒక దీర్ఘచతురస్రo) అలాగే కొత్తగా ఒక త్రిభుజం కలుస్తుంది వైశాల్యములో . ఇలా లాభాల పంపకం జరుగుతుంది.
ఇది ఒక డిమాండ్ దగ్గర సరఫరాలో మార్పు ద్వారా వినియోగదారుని మిగులు కడుతుంది. ఒకవేళ అది రేఖా చిత్రము అయితే ఆ తేడా ఒక చతుర్భుజము.
ఇక్కడ CS= వినియోగదారుని మిగులు Q0 మరియు Q1 అనగా ఇంతకు ముందు, ఇప్పుడు ఉన్న డిమాండ్ P0 మరియు P1 అనగా ఇంతకు ముందు, ఇప్పుడు ఉన్న ధరలు.
మెనిస్కస్
మెనిస్కస్ అనగా ఒక ద్రవ పదార్థం యొక్క ఉపరితల ప్రదేశంలో ఏర్పడే వక్రత. అది చూచుటకు నెలవంక వలే ఉండును. గ్రీకు భాశలో నెలవంక అనగా “మెనిసి” అని అర్థం. ఆ మాట నుండి “ మెనిస్కస్ “ పుట్టింది. అది ద్రవం యొక్క “తలతన్యత” వలన ఏర్పడుతుంది. ద్రవం బట్టి లేక ఆ పాత్రను బట్టి అది కుంభాకారం లేక పుటాకారంగా ఉండును. ద్రవ పదార్థపు కణాల మధ్య ఆకర్షణ ఎక్కువ ఉన్నచో కుంభాకారం వచ్చును. ఉదా: పాదరసం మరియు గాజు. అదే ఆ ద్రవం వున్న పాత్రతో ఆకర్షణ ఎక్కువ వుంటే పుటాకారం వచ్చును. ఉదా: నీరు మరియు గాజు.
ఏదైనా సాధనంతో ద్రవాన్ని కొలిచేటప్పుడు కచ్చితమైన జవాబు కోసం దాని మెనిస్కస్ ను కూడా పరిగణలోకి తీసుకోవాలి. దృష్టి దోషం నివారించుటకు మెనిస్కస్ యొక్క బిందువు (అనగా కుంభాకారం యొక్క శిఖరం లేకపోతే పుటాకారం యొక్క అడుగు ) దగ్గర వున్న విలువ తీసుకోవాలి. గాజు సాధనాలు తయారుచేసేవాళ్ళు మెనిస్కస్ ను పరిగణలోకి తీసుకోనే తయారుచేస్తారు. మాములుగా అయితే నీటిని ద్రవముగా పరిగణలోకి తీసుకుంటారు.
ఇది మొక్కలలో ట్రాన్స్పిరేశన్ లో కీలక పాత్ర పోషించును. ఒక సన్నటి వెడల్పున్న గొట్టాన్ని నీటిలో పెడితే నీరు పైకి ఉబికి వచ్చును. పైన పుటాకార మెనిస్కస్ ఏర్పడును. నీటిని 2πrdσ శక్తితో అది పైకి లాగును. ఇక్కడ σ అనగా తలతన్యత. నీటి సంబంధిత ద్రవాలు అన్ని ఇలాగే ఉండును. అదే కుంభాకార మెనిస్కస్ ను ఏర్పరచే వన్ని కిందికి లాగబడును. ఉదా: పాదరసము మొ||
హైడ్రోఫైల్
హైడ్రోఫైల్ అనగా గ్రీకు భాషలో నీటిని ప్రేమించునది అని అర్థం. అంటే ఏదైనా అణువు లేక అణుసమూహం నీటికి ఆకర్షించబడి దానిలో కరిగినచో దానిని హైడ్రోఫైల్ అంటారు.
ఏదైనా అణువు నీటికి ఆకర్షించబడే లేక దానిలో కరిగే స్వభావం ఉన్న వాటిని హైడ్రోఫైల్ అంటారు. ఈ పదార్థాలకు గాలిలో నుంచి నీటిని లాక్కునే స్వభావం ఉంటుంది. ఉదా: పంచదార, ఉప్పు మొ|| ఉష్ణగతిక ప్రకారం అనుకూలం కావున ఇవి నీటిలోనే కాకుండా మిగతా ధ్రువ పదార్థాలలో కూడా కరుగుతాయి. కణ పొరల్లో కూడా హైడ్రోఫిలిక్ మరియు హైడ్రోఫోభిక్ భాగాలు ఉంటాయి. వీటిలో ఛార్జ్ ధ్రువీకరణ జరుగుట వలన, దాని వలన హైడ్రోజన్ బంధం జరిగే అవకాశం ఉండుట వలన ఇవి నీటిలో మరియు ఇతర పోలార్ పదార్థాలలో కరుగుతాయి కానీ నూనె మొ|| పదార్థాలలో కరగవు. కాబట్టి హైడ్రోఫిలిక్ మరియు హైడ్రోఫోభిక్ పదార్థాలను పోలార్ మరియు నాన్ పోలార్ పదార్థాలు అని కూడా అనుదురు. అయినప్పటికీ కొన్ని హైడ్రోఫిలిక్ పదార్థాలు నీటిలో కరగవు. ఈ మిశ్రమాలను “ కొల్లాయిడ్ “ అంటారు. సబ్బులకు మాత్రం ఒక వైపు హైడ్రోఫిలిక్ తల మరియొక వైపు హైడ్రోఫోభిక్ తోక ఉండి నీరు మరియు నూనె రెండీటిలో కలుస్తుంది.
“ఒకవేళ ప్రతి 5 కర్బన అణువులకు ఒకటి కన్నా ఎక్కువ న్యుట్రల్ హైడ్రోఫైల్ ఉన్నా లేకపోతే ప్రతి 7 అణువులకు ఒకటి కన్నా ఎక్కువ ఛార్జ్ కల హైడ్రోఫైల్ ఉన్నా” ఒక శాతం బరువు కన్నా ఎక్కువ కరుగుతుంది.
ద్రవహైడ్రోఫిలిక్ పదార్థాలను ఘన పదార్థాలను కలపడం ద్వారా మనకు కావాల్సినంత పరిణామములో కరిగేలా చేయవచ్చు. 
ఆల్కహాల్స్ లో (-OH) గ్రూపులు ఉండుట వలన పోలార్ అవుతుంది కానీ కర్బన వరుస వలన నాన్ పోలార్ అవుతుంది. కర్బన వరుస పెరిగే కొద్ది నాన్ పోలార్ స్వభావం తగ్గిపోతుంది. మితనాల్, ప్రొపనాల్ లు నీటిలో కరుగుతాయి కానీ బ్యుటనాల్ కరగదు.
హైడ్రోఫోభిక్ అణువులను హోస్ట్లు బంధించదం ద్వారా ఫార్మాస్యూటికల్ సొల్యుశన్స్ తయారుచేయడానికి ఉపయొగిస్తారు. కాబట్టి ఇవి శరీరాల్లోకి చొచ్చుకుపోతాయి, అలా కొన్ని రకాల కెమికల్స్ విడుదల కావడానికి ఉపయొగపడుతుంది. ఉదా: జోసఫ్ పిత స్టడీలో టెస్టొస్టిరోన్ని HPBCDతో కలపడము ద్వారా 95% టెస్టొస్టిరాన్ పీల్చుకుంటుంది. లేకపోతే 40% మాత్రమే పీల్చుకొనబడుతుంది.
దీనిని వివిధ ద్రవాలను వడపోయడానికి చాలా పరిశ్రమలలో వాడతారు. దీనిని వైద్య, జీవపరమైన మొ|| శాఖల్లో బాక్టీరియా, వైరస్, ప్రోటీన్, డ్రగ్స్ మొ|| వాటిని వడపోయడానికి ఉపయొగిస్తారు. హైడ్రోఫిలిక్ పదార్థాలకు ఉదా: ప్రత్తి, సెల్యులోస్, కొల్లొయిడ్స్ .
మిగతా విధాల లాగా కాకుండా ఇందులో ఆ పదార్థాలు తడి స్థితిలో ఉండవలసిన అవసరం లేదు. ఎక్కువ భాగం చల్ల ద్రవాలనే వడపోయడానికి ఉపయొగించినా కొత్త పద్ధతుల్లో వేడి ద్రవాలకు కూడా ఉపయొగిస్తున్నారు.
అవక్షేపణ
అవక్షేపణ అనగా ఒక ద్రవములో కరగని పదార్థము వేసినప్పుడు దాని మీద గల అనేక శక్తుల వల్ల చివరికి ఆ పదార్థపు కణాలు ఆ ద్రవము నుంచి వేరు కావడము. ఆ శక్తులు వివిధ రకాలుగా ఉండొచ్చును. ఉదా: గురుత్వాకర్శణ శక్తి, అపకేంద్ర శక్తి, విద్యుతయస్కాంత శక్తి. ఖగోళ శాస్త్రంలో ఒరుసు (కోత) కు వ్యతిరేకంతో సమానం. అంటే అవక్షేప ప్రవహానికి ముగింపు. ఇందులో ఇసుక, ఉప్పు వగైరా ప్రవాహాలన్నిటిని తెలుపుతుంది. అవక్షేపణ ద్రవము లోంచి కణాలు వేరు కావడము పూర్తి కావడాన్ని తెలియజేస్తుంది. 
దీనిని విభిన్న వస్తువులకు వాడొచ్చు. ఉదా: నదిలో కొట్టుకువచ్చే పెద్ద పెద్ద రాళ్ళు కావచ్చు, నీటిలో పుప్పొడి కావచ్చు, రక్తములో కణాలు కావచ్చు, ప్రోటిన్ కణం కావచ్చు. ఒక్క అణువు కూడా సరిపడినంత శక్తి ఇవ్వగలవు.
దీనిని ఖగోళ శాస్త్రములో ఒక రకమైన రాయి తయారీకి ఉదాహరణగా చెబుతారు. ఇంకా రసాయనములో మరియు పర్యావరణములో కానీ చిన్న చిన్న కణాల కదలికను తెలుపడానికి దీనిని వాడతారు. బయొటెక్ విభాగములో కూడా రక్తకణాలను వేరు చేయడానికి దీని ఉపయొగిస్తారు.
త్రిపొత్సిస్ అనే అవక్షేపణ ప్రయోగములో మనము ఇచ్చిన శక్తి వల్ల అవి ఒక వేగాన్ని చేరుకుంటాయి. అక్కడ మనము ఇచ్చిన శక్తి దాని మీద చుట్టూ ఉన్న రాపిడి వల్ల కొట్టివేయబడుతుంది. చిన్న పదార్థాలకు ఈ రాపిడి శక్తి వేగానికి దామాశాగా ఉంటుంది (స్టోక్స్ నియమము). i.e., formula_1 ఇక్కడ “f” విలువ పదార్థము మరియు చుట్టూ ఉన్న ద్రవము మీద ఆధారపడుతుంది. formula_2 అలాగే మనము ఇచ్చే శక్తి కూడా పదార్థం మీద ఆధారపడుతుంది. ఇక్కడ అది “q”ని నిర్ణయిస్తుంది. అవక్షేపణ విలువ s=q/f . ఇది కేవలము పదార్థము మరియు చుట్టూ ఉన్న ద్రవము మీద ఆధారపడుతుంది. 
చాలా సందర్భాలలో ఆ పదార్థము ఒక గట్టి ఆధారాన్ని చేరుకొని విశ్రాంతికి వస్తుంది. అలా ఏర్పడిన పదార్థాన్ని “అవక్షేప పదార్థము” అంటారు.
ఒకే పదము కేవలము గురుత్వ శక్తితో అవక్షేపణ చెందేటప్పుడు దాన్ని మేసన్ – వీర్ సూత్రముతో చెప్పొచ్చు. formula_3 ఇక్కడ అవక్షేపణ విలువ. ఇక్కడ formula_4 అనగా దాని తేలే బరువు. 
అపకేంద్ర శక్తి ఉన్నప్పుడు దాని గతిని తెలిపేది లామ్ సూత్రము. ఇది కూడా పైదాని లాగే ఉంటుంది. formula_3 ఇది పైదానితో ఎక్కడ తేడాగా ఉంటుంది అంటే అపకేంద్ర శక్తి వ్యాసార్థముతో మారుతుంది. ఇంకా ఇక్కడ కొన్ని అదనపు విలువలు కూడా వస్తాయి. పైగా మేసన్ – వీర్ సూత్రము కేవలము 1-D పదార్థాలకు వాడొచ్చు. 
ఇందులో కణాలు ఒక స్థిరమైన వేగముతో రాలిపోతాయి. కణాలు వేటికవే పడిపోతాయి. పడిపోయిన తర్వాత కలవవు. ఉదా: ఇసుక మరియు దుమ్ము కణాలు.
ఇందులో పడిపోతున్నప్పుడు కణాలు అన్ని కలిసిపోతాయి. దీని వలన అవి పడే పరిణామము మరియు వేగము మారుతూ ఉంటుంది. ఉదా: పటిక మరియు ఇనుము. 
దీనిని “ మoడల అవక్షేపణ “ అని కూడా అంటారు. ఇందులో ఒక ముద్ద లాగే పడిపోతాయి. కాబట్టి ఒక మండలాన్ని ఇంకోదాన్ని వేరుగా చూడవచ్చు. ఉదా: సున్నము మరియు బురద.
ఇక్కడ అవక్షేపణ అనగా ఒక ప్రవాహము వల్ల పదార్థాలు కొట్టుకురావడం. దీనిని గణితములో ఎక్ష్నర్ సూత్రం ద్వారా చెప్పవచ్చు. దీని వల్ల ఒక రకమైన నేలలు, రాళ్ళు ఏర్పడుతాయి. అవ్సరమైన దాని కంటే ఎక్కువగా ఒక వేళ పదార్థాలు ఉన్నా, కొట్టుకువచ్చినా దానిని మృత్తికా నిక్షేపాలు అంటారు. చాలా ప్రాంతాల్లో నీటి కాలుశ్యానికి ఇది ప్రధాన కారణము. వాతావరణ మార్పులు కూడా దీనికి దోహదపరుస్తాయి. 
దీనిని పెద్ద పెద్ద అణువుల పరిణామము తెలుసుకోవడానికి ఉపయొగిస్తారు. ఒక అపకేంద్రణ యంత్రము ద్వారా గురుత్వ శక్తి మరియు అపకేంద్రణ శక్తిని సమన్యయపరుస్తూ పరిణామము తెలుసుకోవచ్చు.
డోలనము
“ఓసిలేషన్” అనిన ఏదైనా ఒక మధ్యస్థ స్థితిని లేక రెండు కాని ఎక్కువ స్థితులను ప్రామాణంగా చేసుకొని సమయముతో పాటు పునరావృతం చేయడం.కొన్ని సందర్భాలలో దీనికి బదులు “వైబ్రేషన్” అన్న పదం వాడుతారు. దీనికి లోలకం మంచి ఉదాహరణ. ఇది ఒక భౌతిక శాస్త్రం అనే కాకుండా అన్ని చోట్లా కనిపిస్తుంది. మనిషి గుండె చప్పుడు కానీ, వాద్య పరికరాల్లోని తీగ పరికరాలు కానీ, ఆర్థిక శాస్త్రంలోని వ్యాపార చక్రాలు కానీ, నరాల కణాల క్రమ తొలగింపు కానీ, జియాలజీ లోని భూఉశ్ణ గీజర్లు కానీ, ఆవరణ శాస్త్రం లోని ప్రిడేటర్ – ప్రే సంబంధాలలో కానీ, సెఫైడ్ నక్షత్రాల పరిణామ క్రమ పెరుగుదల కానీ, ఎక్కడ చూసినా దీని ఉనికి లేని రంగం లేదు. 
అతి సాధారణమైన యాంత్రిక ఓసిలేటర్ కు ఉదాహరణగా హార్మొనిక్ ఓసిలేటర్ ను చెప్పొచ్చు. ఇందులో ఒక వస్తువును ఒక స్ప్రింగుకు అమర్చి కేవలం దాని బరువు మరియు స్ప్రింగ్ శక్తులే ఆధారంగా వదిలేయదం జరుగుతుంది. దీనిని ఒక మేజు మీద పెట్టి కుడా ఉంచవచ్చు. స్ప్రింగ్ సాథారణ స్థితిలో ఉన్నప్పుడు అది సమతౌల్య స్థితిలో ఉంటుంది. ఆ వస్తువును సమతౌల్య స్థితి నుండి జరిపినచో అది మళ్ళీ ఆ స్థితిని చేరుకోవడానికి ప్రయత్నిస్తుంది. కాని ఆ స్థితికి వచ్చే కల్లా కొంత వేగం రావడం వల్ల అది అంతటితొ ఆగక ముందుకు వెళ్లి తిరిగి వెనక్కి వచ్చి అలా దాని చలనాన్ని పునరావృతం చేస్తుంది.ఒకవేళ దానిని వెనకకు లాగే శక్తి దాని దూరానికి కొలమానమైతే దానిని సాధారణ హార్మొనిక్ ఓసిలేటర్ అంటారు. దాని గతి శక్తి సంభావ్య శక్తుల మధ్య దాని శక్తి మారుతు ఉంటుంది. ఒకసారి దాని స్థితికి తిరిగి రావడానికి పట్టే కాలాన్ని ఒక పిరియడ్ అంటారు. ఓసిలేటర్ కు సంబంధించిన అన్ని లక్షణాలను ఇందులో చాలా సులభంగా అర్థం చేసుకోవచ్చు.
నిజ జీవితంలో అన్ని రకాల ఓసిలేశన్లు ఉష్ణోగ్రత ప్రకారం తిరిగి తన పాత స్థితికి చేరుకోలేవు. ఎందుకనగా దాని శక్తిలో కొంత భాగం చుట్టూ ఉన్న పర్యావరణంతో రాపిడి వల్ల, విద్యుత్తు ప్రతిఘటన వల్ల కోల్పోతుంది. దీనిని డాంపింగ్ అంటారు. దీని వలనే కొంతసమయం తర్వాత దాని గతి ముగుస్తుంది. ఉదా: లోలకం కొద్ది సేపటికి ఆగిపోవుట.
దీనికన్నా క్లిశ్తమైన అమరికలు కుడా ఉంటాయి. దీనికి ఉదాహరణ రెండు వస్తువులను, ముడు స్ప్రింగులను కలుపుట. ఒకే గోడకు రెండు లోలక గడియారాలు కట్టుట. చుడదానికి చాలా క్లిస్టంగా కనిపించినా వాటి వాటి గతులు గణించినచో చాలా సులభంగా వచ్చును. దీనిని 1665లో మొదటగా కాంతి తరంగసిద్ధాంత ప్రతిపాదించిన క్రిస్టీయన్ హుయ్గెన్స్ గమనించారు.
ఇందులో కూడా కొన్ని ప్రత్యేక వ్యవస్థలు ఉన్నాయి. ఉదా: విల్బెర్ఫొర్స్ లోలకమ్ ఇందులో ఒక నిలువు స్ప్రిన్గ్ మరియు దాని చివర ఉన్న ఒక తిరిగే బంతి మధ్య శక్తి మారుతూ ఉంటుంది.
ఒకవేళ ఆ వస్తువు వెళ్ళగల మార్గాలు అనేకం ఉన్నచో తరంగాలు ఏర్పడును. ఉదా:నీటిపై వస్తువు. అటువంటి వ్యవస్థలకు లెక్కలేనన్ని గతి మార్గాలు ఉండును.
ఓసిలేషన్ కు సబంధించిన గణితంలో ఒక ప్రమేయం దాని రెండు తీవ్రతల మధ్య ఎలా వెళ్లునో విశ్లేషిస్తుంది.
టి.హయగ్రీవాచారి
టి.హయగ్రీవాచారి పేరుపొందిన స్వాతంత్ర్య సమరయోధుడు మరియు రాజకీయవేత్త. ఇతడు 1962 శాసనసభ ఎన్నికలలో ధర్మసాగర్ నియోజకవర్గం నుండి, 1972 శాసనసభ ఎన్నికలలో స్టేషన్ ఘన్‌పూర్ నియోజకవర్గం నుండి, 1978 శాసనసభ ఎన్నికలలో హనమకొండ నియోజకవర్గం నుండి శాసనసభ సభ్యుడిగా కాంగ్రెస్ పార్టీ తరఫున ఎన్నికయ్యాడు. మర్రి చెన్నారెడ్డి మంత్రివర్గంలో రాష్ట్ర సాంకేతిక విద్యాశాఖామంత్రిగా పనిచేశాడు. ఆంధ్రప్రదేశ్ కాంగ్రెస్ కమిటీ సభ్యుడిగా వ్యవహరించాడు. ఆంధ్రప్రదేశ్ స్వాతంత్ర్య సమరయోధుల సంఘానికి అధ్యక్షుడిగా కూడా ఇతడు కొంతకాలం ఉన్నాడు. 
ఇతడు 1991, డిసెంబర్ 5వ తేదీన పీపుల్స్ వార్ గ్రూపు నక్సలైట్లచే హనుమకొండలోని స్వంత ఇంటిలో కాల్చి చంపివేయబడ్డాడు.
జ్విటర్అయాన్
రసాయన శాస్త్రంలో, ఒక జ్విటర్ అయాన్ అనగా ఒక బహుళ అనుకూల మరియు ప్రతికూల ఛార్జీలు ఉన్నటువంటి తటస్థ అణువు.జ్విటర్ అయానులు, ఒక అణువు యొక్క విభిన్న ప్రదేశాల వద్ద, ద్విధ్రువాలుతో పొలిస్తే భిన్నమైనవి. జ్విటర్ అయానులను కొన్నిసార్లు అంతర్గత లవణాలు అని అంటారు.
ఒక అమైనో ఆమ్లము ఆమ్ల (కార్బాక్సిలిక్ ఆమ్లం భాగం) మరియు క్షార (అభినవ భాగం) కేంద్రాలు రెండు కలిగి ఉంటుంది. కుడివైపు ఉన్న దానిని ఒక జ్విటర్ అయాను అని అంటారు.
జ్విటర్ అయాన్ (కుడి) తో సల్పమిక్ ఆమ్లం ఐసోమెర్లు.
బాహ్య పరిస్థితులను బట్టి ఒక ధనాత్మక లేదా రుణాత్మకంగా ఏర్పడే సాధారణ ద్విశ్వభావయుతం సమ్మేళనాలుగా కాకుండా, జ్విటర్ అయానులు రెండు విధాలుగా ఏర్పడగలవు.
అమైనో ఆమ్లాలు జ్విటర్ అయాన్ల యొక్క ఉత్తమ ఉదాహరణలు.ఈ కాంపౌండ్స్ అమ్మోనియం మరియు ఒక కార్బాక్సిలేట్ సమూహం కలిగి, ఒక రకమైన అంతర్ కణ ఆమ్ల క్షార చర్య వల్ల ఉత్పన్నమవుతున్నటుగా చూడవచ్చును.అమైను కార్బాక్సిలిక్ ఆమ్లంనుండి ప్రోటాన్లను తీసుకుంటుంది.
NHRCHCOH NH+RCHCO−
న్యూట్రాన్ వివర్తనం కొలతలుఘన స్థితిలోని గ్లైసిన్ యొక్క జ్విటర్ అయాన్నిర్మాణం గురించి ధ్రువీకరించాయి.కనీసం కొన్ని సందర్భాలలో, అమైనో ఆమ్లాలు వాయు స్థితిలోనూజ్విటర్ అయాన్రూపంలో కొనసాగితాయి.అమైనో ఆమ్లాలతొ పాటు, రెండు ఆమ్ల మరియు ప్రాథమిక కేంద్రాలు కలిగిన అనేక ఇతర సమ్మేళనాలు జ్విటర్ అయాన్రూపంలోఉంటాయి.బైసీన్మరియు ట్రైసీన్ వంటివి ఒక కార్బాక్సిలిక్ ఆమ్లం భాగం మరియు ఒక ప్రాథమిక రెండవ లేదా మూడవ అమైన్ భాగాన్ని కలిగి ఉంటాయి.న్యూట్రాన్ వివర్తనం కొలతలు ఘన సల్పమిక్ఆమ్లం యొక్కజ్విటర్ అయాన్రూపాన్ని నిరూపిస్తుంది.సెర్జిక్ యాసిడ్ మరియు సిలోసి వంటిఅనేక ఆల్కలాయిడ్స్కార్బాక్సిలెటుమరియు అమ్మోనియం కేంద్రాలు కలిగి జ్విటర్ అయాన్లుగాఉన్నవి.
అనేక జ్విటర్ అయాన్లునాలుగొవ అమ్మోనియం కాటయాన్లు కలిగి ఉంటాయి.ఇది N-H బాండ్లను కలిగి లేదు కాబట్టి, అమ్మోనియం సెంటర్ టాటోమెరిజములోపాల్గొనలేదు.చతుర్థ-అమ్మోనియం కేంద్రాలు కలిగినజ్విటర్ అయాన్లుజీవశాస్త్రంలో సాధారణంగా ఉంటాయి, ఉదా:చేపలో ఎలెక్ట్రోలైట్స్గా పనిచేసే బితైన్లు.పొరలు ఏర్పాటుచేసె ఫాస్ఫోలిపిడ్లు కూడా సాధారణంగాజ్విటర్ అయాన్లుగా ఉంటాయి.ఈ కాంపౌండ్స్ ధ్రువ శీర్ష కూటములతో ఎనయొన్ ఫాస్ఫేట్ మరియు కాటియోనిక్ నాలుగొవ అమ్మోనియం కేంద్రాలతో ఫలితంగా, జ్విటర్ అయాన్లుగాఉంటాయి.
ద్విధ్రువ కాంపౌండ్స్ సాధారణంగా జ్విటర్ అయాన్లుగావర్గీకరించబడవు.ఉదాహరణకుతరచుగా R3N + O- విధంగా వ్రాయబడిన అమైన్ ఆక్సైడ్లునిర్వచనం పరంగా జ్విటర్ అయాన్లు కావు, ఎందుకంటేఅణువులుపై యూనిట్ విద్యుత్ ఛార్జీలుఉంటాయి. ఈ వ్యత్యాసం ఎందుకంటేఅమైన్ ఆక్సైడ్ మీద ప్లస్ మరియు మైనస్ సంకేతాలు అధికారిక ఆరోపణలను తప్ప విద్యుత్ ఛార్జీలను సూచించదు. అధికారిక ఆరోపణలను ఒక రెసోనాన్స్ హైబ్రిడ్ నిర్మించటానికి ఉపయోగించే కొన్ని కానానికల్ రూపాలు కోసం వేలన్సీ బాండ్ సిద్ధాంతంలో ఉపయోగిస్తారు. నిజానికి ఒక అమైన్ ఆక్సైడ్ మరొక సిద్ధాంతపరమైన ప్రాతినిధ్యంతో ఏ అధికారిక ఆరోపణలు లేకుండాఒక డేటివ్ ప్రసరణ బంధం ≡N → Oనుఉపయోగిస్తుంది.కొన్నిసార్లునిర్వచనం ప్రకారం జ్విటర్ అయాన్లు కాకపొయినా తప్పుగా సూచించబడే ఇతర సమ్మేళనాలలో నైట్రాన్లు మరియు "ద్విధ్రువ కాంపౌండ్స్" అయినటువంటిఒక 1,2-ద్విధ్రువ మరియు ఒక 1,3-క్షేత్రం వలె వుండును.
రాపిడి
రాపిడి వీటిలో దేనినైన సూచించవచ్చు:
కింగ్ ఫిషర్ రెడ్
భారతదేశంలోని ముంబయి ప్రధాన కేంద్రంగా కింగ్ ఫిషర్ ఎయిర్ లైన్ విమానాలు కింగ్ ఫిషర్ రెడ్ పేరుతో నడిచేవి. కింగ్ ఫిషర్ రెడ్ అనేది ఒక బడ్జెట్ దేశీయ విమానయాన సంస్థ. కింగ్ ఫిషర్ రెడ్ మొదట్లో అందరూ డెక్కన్ పేరుతోనూ, ఎయిర్ డెక్కన్ పేరుతోనూ పిలిచేవారు. అతి చవక రేట్లతో నిర్వహించిన ఈ సంస్థను కింగ్ ఫిషర్ ఎయిర్ లైన్ భారత్ లోని ముంబయి కేంద్రంగా నిర్వహించింది.[1] కింగ్ ఫిషర్ రెడ్ కోసం సినీ బ్లిట్జ్ అనే సినిమా మ్యాగజైన్ ముద్రించిన ప్రత్యేక సంచికను విమానంలో ప్రయాణించేవారికోసం పరిమత సంఖ్యలో అందుబాటులో ఉంచేవారు. నష్టాల కారణంగా కింగ్ ఫిషర్ రెడ్ కార్యకలాపాలను ఆపివేయనున్నట్లు సంస్థ ఛైర్మన్ విజయ్ మాల్యా సెప్టెంబరు 28, 2001న ప్రకటించారు.
ఎయిర్ డెక్కన్ సంస్థను ప్రముఖ రాజకీయ వేత్త, రచయిత అయిన కెప్టెన్ జి.ఆర్. గోపీనాథ్ ప్రారంభించారు. ఇది భారత దేశంలో తొలి చవక ధరల విమానసంస్థ గా తన సేవలను ఆగస్టు 23, 2003లో బెంగళూరు నుంచి హుబ్లీకి ప్రారంభించింది. సామాన్యుల విమాన సంస్థగా దీనికి పేరుంది. ఈ సంస్థ లోగో రెండు అరచేతులు కలిపి ఓ పక్షి ఎగురుతున్నట్లుగా ఉంటుంది. ఈ సంస్థ నినాదం “సింప్లీ-ఫ్లై” అని రాస్తారు. సామాన్యులు కూడా విమానాల్లో ఎగురవచ్చని ఈ సంస్థ నిరూపించింది. తన జీవిత కాలంలో ఒక్కసారైనా విమానంలో ప్రయాణించాలనే ప్రతి భారతీయుని కల నెరవేర్చాలని కెప్టెన్ గోపీనాథ్ అంటుండేవారు. హుబ్లీ, మంగళూరు, మధురై, విశాఖపట్టణం వంటి రెండో శ్రేణి నగరాలకు బెంగళూరు, చెన్నై లాంటి మెట్రో పాలిటన్ నగరాల నుంచి విమానాలను నడిపించిన తొలి విమాన సంస్థ ఇదే. ఎయిర్ డెక్కన్ ఆరంభమైన అతి కొద్ది కాలంలోని అద్భుత పురోగతి సాధించించి. అయితే ఈ సంస్థ నష్టాల భారిన పడడంతో 2007లో దీని నిర్వహణ బాధ్యతలను కింగ్ ఫిషర్ ఎయిర్ లైన్ తీసుకుంది. అప్పుడు దీనిని కింగ్ ఫిషర్ రెడ్ ఎయిర్ లైన్స్ గా పేరు మార్చారు. ప్రయాణికులను ఆకర్షించేందుకు ఈ విమాన ప్రయాణ ఛార్జీలను బాగా తగ్గించారు. ఎంతగా తగ్గించారంటే భారత దేశంలో ఉన్నత శ్రేణి రైలు ప్రయాణ ఛార్జీలతో సమానంగా ఈ విమాన రేట్లునిర్ణయించి విమాన ప్రయాణికులకు సేవలందించారు. అయితే ఈ సంస్థ కాలక్రమంలో స్పైస్ జెట్, ఇండి గో ఎయిర్ లైన్, జెట్ లైట్ మరియు గో ఎయిర్ ల నుంచి తీవ్ర పోటీ ఎదుర్కొంది. ప్రస్తుతం దీని కార్యకలాపాలు ఆపివేశారు.
కింగ్ ఫిషర్ రెడ్ కార్యకలాపాలు భారతదేశంలోని పలు గమ్యాస్థానాలతో పాటు కొన్ని అంతర్జాతీయ గమ్యస్థానాలకు కూడా కొనసాగాయి.
చవక ధరల కార్యకలాపాల నుంచిక కింగ్ ఫిషర్ రెడ్డి ఎయిర్ లైన్స్ వైదొలిగిన తర్వాత కొన్ని సంస్కరణలు తెచ్చారు. ఎయిర్ డెక్కన్ నుంచి తీసుకున్న ఎయిర్ బస్ A-320 , ATR-72 విమానాలను కింగ్ ఫిషర్ పూర్తి స్థాయి ధరల సర్వీసులుగా మార్చారు.
ఎయిర్ డెక్కన్ తన సేవలను సెప్టెంబరు 24, 2003లో ఒడి దొడుకుల మధ్య ప్రారంభించిన నాడే ఆ సంస్థకు సంబంధించిన తొలి విమానం అగ్ని ప్రమాదంలో చిక్కుకుంది. హైదరాబాద్ నుంచి విజయవాడకు టేకాఫ్ అవుతున్న సమయంలో మంటలు చెలరేగాయి. ఆ సమయంలో విమానంలో చాలా ముంది ప్రముఖులు ఉన్నారు. అప్పటి బి.జె.పి.అధ్యక్షుడు ఎం.వెంకయ్య నాయుడు, the then Minister of State for పౌరవిమానయాన శాఖ సహాయ మంత్రి , రాజీవ్ ప్రతాప్ రూఢీ, తెలుగుదేశం పార్టీ నేత కె.ఎర్రన్నాయుడు వంటి ప్రముఖులు విమానంలో ఉన్నారు. అయితే సకాలంలో మంటలు ఆర్పడంతో ప్రమాదం తప్పింది. తిరిగి మార్చి 29, 2004 నాడు గోవా నుంచి బెంగళూరు వెళ్తుండగా టేకాఫ్ అయిన అరగంట తర్వాత ఎయిర్ డెక్కన్ విమానంలోని క్యాబిన్ మొత్తం పొగతో నిండిపోయింది. మార్చి 11, 2006 నాడు కోయంబత్తూరు నుంచి బెంగళూరుకు వెళ్లే ఎయిర్ డెక్కన్ విమానం బెంగళూరు లోని హెచ్ఎఎల్ విమానాశ్రయంలో దిగుతుండగా అదుపు తప్పి రన్ వే పై పడిపోయింది. ఈ సమయంలో విమానంలో 40 మంది ప్రయాణికులు, 4గురు విమాన సిబ్బంది ఉన్నప్పటికీ ఎవరికీ ప్రమాదం జరగలేదు. అయితే ఈ విమానం పూర్తిగా దెబ్బతింది.
పెరిహిలియన్ మరియుఅఫీలియన్
ఒక గ్రహం, ఉల్క, కామెట్ లేదా ఇతర సూర్యుని-కక్ష్య శరీరం యొక్క కక్ష్య స్థానంలోసూర్యునికి అతి సమీపంలో ఉన్న స్థానాన్ని పెరిహిలియన్ అని అంటారు. అదే విధంగా వస్తువు యొక్క కక్ష్యలో సూర్యుడి నుండి సుదూర స్థానాన్నిఅఫీలియన్ అని అంటారు .
పెరిహిలియన్ అనేపదం గ్రీకు పదాలైన "పెరి" మరియు"హేలియోస్" నుండి వచ్చాయి. "పెరి" అనగా “సమీపంలో”అని మరియు "హేలియోస్"అంటే “సూర్యుడు”అని అర్ధాలు.అఫీలియన్ “అపో” అనే గ్రీకు విభక్తినుండి వచ్చింది.“అపో”అంటే“దూరం”అని అర్థం.(ఇదే విధంగా “పెరిజీ”మరియు“అపొజీ” అనే పదాలు భూమి యొక్క కక్ష్యలోఅతి సమీప మరియుఅతి దూర స్థానాలను సూచిస్థాయి.)
మన సౌర వ్యవస్థలో అన్ని గ్రహాలు, తోక చుక్కలు మరియు గ్రహ కక్ష్యలు సుమారు దీర్ఘవృత్తాకారంలో ఉంటాయి. (పెరిహిలియన్ చలనంగా పిలువబడే ఒకప్రక్రియ సూర్యుని చుట్టూ ఒక శరీరం యొక్క కక్ష్యను ఒక సాధారణ సంవృత రేఖ కాకుండా నిరోధిస్తుంది. అందువల్ల ప్రతి కక్ష్యసుమారుగా మాత్రమే దీర్ఘవృత్తాకారంలో ఉంటాయి.) అందువలన, అన్నికక్ష్యలకు సూర్యుని నుండి ఒక అతి దగ్గర మరియు ఒక అతి సుదూర స్థానాలు కలిగి ఉంటాయి:ఒక పెరిహిలియన్ మరియు అఫీలియన్.వీటనే“యాప్సైడసు” అని అంటారు.కక్షీయ వైపరీత్యం కక్ష్య యొక్క సమత్వమును (పరిపూర్ణ వృత్తం నుండి నిష్క్రమణ) కొలుస్తుంది.
భూమిప్రతి సంవత్సరం జూలై 4న సూర్యునికిఅతి దూరముగా, జనవరి 3న సూర్యునికి అతి దగ్గరగా వస్తుంది.జూలైలోమరియు జనవరిలో సూర్యుని నుండి భూమి మధ్య దూరాలలోగల తేడా 5 మిలియన్ కిలోమీటర్ల (3.1 మిలియన్ మైళ్ళ) ఉంటుంది. జనవరి ప్రారంభంలోభూమి సూర్యుని నుండి 147.1 మిలియన్ కిలోమీటర్ల (91.4 మిలియన్ మైళ్ళ) దూరంలో, పెరిహిలియన్వద్ద ఉండగా, దీనికి విరుద్ధంగా జూలై లోభూమి సూర్యుని నుండి 152.1 మిలియన్ కిలోమీటర్ల (94.5 మిలియన్ మైళ్ళ) దూరంలో, అఫీలియన్ వద్దఉంది.దీని వల్ల అఫీలియన్ వద్ద పెరిహిలియన్తొ పొలిస్తె ఒక చదరపు ప్రాంతంలోసౌర రేడియేషన్93.55% మాత్రమేఉంటుంది.అఫీలియన్వచ్చే సమయంలోనేదక్షిణ అర్థగోళంలో శీతాకాలం రావడం, సౌర రేడియేషన్తరుగుదల వల్ల, పగటి సమయముతక్కువగా ఉండుటవల్ల, దక్షిణ అర్థగోళంలో శీతాకాల ఉష్ణోగ్రతలుఉత్తరార్ధగోళంతోపొలిస్తె తక్కువగాఉంటాయి.
భూమి సూర్యునికి అతి దగ్గరగా ఉన్నప్పుడు, ఉత్తరార్థగోళంలోశీతాకాలం మరియు దక్షిణ అర్థగోళంలో వేసవిఉంటాయి.అందువలనసూర్యునినుండి భూమి యొక్క దూరం కాలంపై ఏమి ప్రభావంచూపలేదు.భూమిపై కాలంలో మార్పుకు భూమికిదాని అక్షంతోభ్రమణంలేకపొవడమే కారణం. భూమి యొక్క అక్షాల వంపు 23.4 డిగ్రీలు.ఇది డిసెంబరు మరియు జనవరిలలో సూర్యున్నిదక్షిణనానికి దూరంగా ఉంచుతుంది, కాబట్టి ఉత్తరాన శీతాకాలం మరియు దక్షిణంలో వేసవి ఉంటాయి. భూమి నుండి సూర్యుని యొక్క దూరంతోసంబంధం లేకుండా, భూగోళం యొక్కఏ భాగంలో సూర్యకాంతి తక్కువ సూటిగా కొట్టడంజరుగుతుందొ ఆ భాగంలోశీతాకాలము మరియుఏ భాగంలో సూర్యకాంతి చాలా సూటిగా కొట్టడంజరుగుతుందొఆభాగంలోవేసవి వస్తాయి.
ఒబెరాయ్ హోటల్స్ &amp; రిసార్ట్స్
ఒబెరాయ్ గ్రూపు ప్రపంచ వ్యాప్తంగా హోటళ్ల కంపెనీలు కలిగి ఉన్న సంస్థ. దీని ప్రధాన కార్యాలయం ఢిల్లీలో ఉంది.. ఐదు దేశాల్లో 20కి పైగా హోటళ్లు, 2 క్రూయిజర్లను ఒబెరాయ్ సంస్థ సొంతగా నిర్వహిస్తోంది. ప్రపంచవ్యాప్తంగా విస్తరించి అనేక అవార్డులు అందుకున్న ఒబెరాయ్ గ్రుపు హోటళ్లలో ఇది ఒకటి.
ఒబెరాయ్ గ్రూపు నకు పునాదులు పడిన 1934 సంవత్సరానికి ముందు గ్రూపు వ్యవస్థాపక అధ్యక్షుడైన రాయ్ బహదూర్ మోహన్ సింగ్ ఒబెరాయ్ ఓ ఆంగ్లేయుని నుంచి ఢిల్లీలోని క్లార్క్స్ హోటల్, సిమ్లాలోని క్లార్క్స్ హోటల్ కొనుగోలు చేశారు. ఆ తర్వాత సంవత్సరాల్లో మొహన్ సింగ్ ఒబెరాయ్ తన ఇద్దరు కుమారులైన తిలక్ రాజ్ సింగ్ ఒబెరాయ్, పృథ్విరాజ్ ఒబెరాయ్ లకు సలహాలిస్తూ హోటళ్ల విస్తరణకు సహకరించారు.
ప్రస్తుతం ఒబెరాయ్ గ్రూపునకు ఛైర్మన్ గా ఉన్న పి.ఆర్.ఎస్.ఒబెరాయ్ మరియు అతని కొడుకు విక్రమ్ ఒబెరాయ్, అతని మేనళ్లుడు అర్జున్ ఒబెరాయ్ లు సంయుక్తంగా ఇ.ఐ.హెచ్ లిమిటెడ్ మరియు ఇ.ఐ.హెచ్ అనుబంధ హోటళ్లకు మేనేజింగ్ డైరెక్టర్లుగా సేవలందిస్తున్నారు.
ట్రైడెంట్ పేరుతో భారత్, సౌదీ అరేబియాలో కూడా ఒబెరాయ్ గ్రూపు హోటళ్లను నిర్వహిస్తోంది. సిమ్లాలో ఉన్న క్లార్క్స్, ఢిల్లీలోని మెయిడెన్స్ హోటళ్లను కూడా ఈ గ్రూపే నిర్వహిస్తోంది. ఈ రెండు ఆస్తులు కూడా ట్రైడెంట్ లేదా ఒబెరాయ్ పేర్లపై ఉంటాయి.
ఒబెరాయ్ హోటల్స్ & రిసార్ట్స్ మరియు ట్రైడెంట్ హోటల్స్
యు.ఎస్.ఎ.లోని కాండే నాస్ట్ ట్రావెలర్ ప్రచురించిన ఆసియాలోని మొదటి 15 రిసార్ట్స్ ల జాబితాలోఒబెరాయ్ వన్య విలాస్ కు స్థానం లభించింది. ఒబెరాయ్ అమర్ విలాస్, ఆగ్రా ప్రపంచంలో ఐదో ఉత్తమ హోటల్ గా, ఒబెరాయ్ రాజ్ విలాస్, జైపూర్ 13వ ఉత్తమ హోటల్ గా, ఒబెరాయ్ ఉదయ్ విలాస్, ఉదయ్ పూర్ ప్రపంచ 4వ ఉత్తమ హోటల్ ర్యాంకు దక్కింది. యునైటెడ్ స్టేట్స్ కు బయట ఉన్న ఉత్తమ హోటళ్లలో ఒబెరాయ్ హోటల్స్ & రిసార్ట్స్ 2007లో ఉత్తమ హోటల్ గా, 2008లో యునైటెడ్ కింగ్ డమ్ కు బయట ఉన్న హోటళ్లలో ఉత్తమ హోటల్ ర్యాంకు లభించింది. 2004 నుంచి వరుసగా నాలుగు సంవత్సరాల పాటు ట్రైడెంట్ హోటల్స్ ‘బెస్ట్ ఫస్ట్ క్లాస్ హోటల్ బ్రాండ్’ గా గెలిలియో ఎక్స్ ప్రెస్ అవార్డును అందుకున్నాయి. ఒబెరాయ్, ముంబయి హోటల్ 'బెస్ట్ బిజినెస్ హోటల్ ఇన్ ఇండియా' అవార్డును అందుకుంది.
శ్రీ పి.ఆర్.ఎస్.ఒబెరాయ్ ఇ.ఐ.హెచ్. లిమిటెడ్ లో ప్రధాన భాగస్వామిగా 32.11% వాటా కలిగి ఉన్నారు. సిగరెట్ల నుంచి హోటల్ వ్యాపారంలోకి అడుగు పెట్టిన ఐటీసీ లిమిటెడ్ సుమారుగా 14.98% వాటాను ఇ.ఐ.హెచ్. లిమిటెడ్ లో కలిగి ఉంది. ఇ.ఐ.హెచ్. లిమిటెడ్ లో ఒబెరాయ్ కుటుంబం 14.12% వాటాను రిలయన్స్ ఇండస్ట్రీస్ అండ్ ఇన్వెస్టిమెంట్ హోల్డింగ్ ప్రయివేట్ లిమిటెడ్ అధినేత ముఖేశ్ అంబానికి అమ్మినారు. ఈ వాటాను ఆగస్టు 30, 2010 నాడు ఇ.ఐ.హెచ్ లిమిటెడ్ విలువ ప్రకారం రూ. 1,021 కోట్లకు అంబానీ కొనుగోలు చేశారు. ఇది ఎంటర్ ప్రైజ్ విలువ ప్రకారం రూ. 7,200 కోట్లు ఉంటుంది. ఇటీవల రిలియన్స్ ఐటీసీ లో తన వాటాను మరింత పెంచుకుంది.
రామకృష్ణాపురం చెరువు
రామకృష్ణాపురం చెరువు రామకృష్ణాపురం రైల్వే స్టేషన్ పక్కన నేరేడ్మెట్, హైదరాబాదులో ఉన్న ఒక కృత్రిమ సరస్సు. ఇది అనేక వలస పక్షుల నివాసం.
సరస్సు ప్రస్తుతం అనేక సమస్యలు ఎదుర్కొంటుంది, వాటిల్లో ప్రధాన సమస్య నీటి కాలుష్యం. GHMC కాలుష్యం ఆపడానికి ప్రయత్నిస్తున్నారు కానీ ప్రయత్నాలు ప్రభావవంతంగా ఉండవు. వలస పక్షులు మరియు ఇతర జంతువులు కూడా కాలుష్యంతో ప్రభావితం చేందుతున్నాయి.
అరవపల్లి (పుంగనూరు)
అరవపల్లి, చిత్తూరు జిల్లా, పుంగనూరు మండలానికి చెందిన గ్రామము. . పిన్ కోడ్ నం. 517247., ఎస్.టి.డి.కోడ్ = 08581.
అరవపల్లి,పుంగనూరులో, ఆంధ్ర ప్రదేశ్ రాష్ట్రములోని చిత్తూరు జిల్లాకు చెందిన పట్టణములో, మండలము.లో ఉంది. ఈ ఊరికి "Temple town" అని ముద్దు పేరు ఉంది. ఎన్నో పురాతనమైన దేవాలయాలు ఇక్కడ ఉన్నాయి. బ్రిటిష్ హయాములో రాజ్యం చేసిన దొరల కోట ఒకటి ఈ వూళ్ళో ఉంది. అలాగే అమర శిల్పి జక్కన్న కుమారుడు ఒకే ఒక రాత్రిలో చెక్కిన ఒక పెద్ద కళాత్మకమైన కోనేరు కూడా ఉంది. ఇక్కడ ఎటా జరిగే గంగమ్మ జాతర ఎంతో ప్రాముఖ్యత గలది. ఈ జాతరకు కర్ణాటక, తమిళనాడు ల నుంచి ప్రజలు తండోపతండాలుగా తరలి వస్తారు.పుంగనూరు చింతపండు మరియు పశువుల వ్యాపారంలో దేశం లోనే ప్రఖ్యాతి గాంచినది. మరియు ఈ తాలూకాలో ప్రసిద్ధి చెందిన బోయకొండ గంగమ్మ దేవస్థానం ఉంది.
పుంగనూర్ అసలు పేరు పరుశురామక్షేత్రం. కాల గమనంలో పుంగ పురంగా మారి నేడు పుంగనూరుగా పిలువ బడు తున్నది. తిమ్మ రాయలు సంతతి వారు పుంగ నూరు జమీందారలుగా వుండే వారు. 1866 లో ఈ సంస్థానంలో ఒక అందమైన ప్యాలెస్ ను నిర్మీంచారు. స్వాతంత్ర్యానంతరం జమీందారి వ్వవస్థ రద్దు కావడంతో జమీందార్లు బెంగుళూరుకు వెళ్ళి అక్కడే స్థిరపడ్డారు. దాంతో ఈ రాజ మహలు కళా హీనమై వన్నె కోల్పోయింది. ఒకప్పుడు ఈ మహల్ లో గ్రంథాలయం, మ్యూజియం వుండేవి. కాల క్రమంలో అవి కనుమరుగయ్యాయి. ప్యాలెస్ వెనుక భాగంలో అత్యంత కళాకాంతులుతో వున్న కళ్యాణ మంటపం ఉంది. గత వైభవానికి సాక్షిగా ఇది ఇంకా నిలబడి ఉంది. ఇక్కడే ఒక బావి ఉంది. గతంలో నేరస్తులకు మరణ సిక్ష విధించి ఈ బావిలో వడవేసె వారని వారి ఆత్మలు ప్రస్తుతం ఈ మహల్ లో తిరుగుతున్నాయని ఇక్కడి జనుల నమ్మకం. దానికి నివారణగా "అస్టబందం" అనే మంత్రాన్ని చక్కలపై చెక్కించి గోడలకు తగిలించే వారు. అవి ఈ నాటికి ఉన్నాయి. రాజ ప్రసాదంనుండి మూడు కిలోమీటర్ల దూరంలో వున్న నక్కల బండ వరకు సొరంగ మార్గం వుండేదని, అదిప్పుడు పూడుక పోయిందని అంటారు. ప్రస్తుతం ఈ రాజ మహల్ శిథిలావస్తలో ఉంది.
[2] ఈనాడు పుంగనూరు రూరల్/అరవపల్లి; 2014,ఫిబ్రవరి-24, 2వ పేజీ.
[3] ఈనాడు పుంగనూరు రూరల్/అరవపల్లి; 2014,జూన్-6, 1వ పేజీ.
మౌంట్‌బాటన్
మౌంట్‌బాటన్ లేదా లార్డ్ మౌంట్‌బాటన్ ఒక బ్రిటీష్ నౌకా సేనాని. ఇతడు బ్రిటీష్ పరిపాలనలోని భారతదేశపు చిట్టచివరి వైస్రాయ్ గానూ (1947) మరియు స్వత్రంత్ర్య భారత మొదటి గవర్నర్ జనరల్ గా (1947–48) వ్యవహరించాడు.
1900 జూన్ 25 వ సంవత్సరంలో జన్మించాడు. జన్మనామము ప్రిన్స్ లూయిస్ ఆఫ్ బాటెన్‌బర్గ్. ఇతను ఎడిన్‌బర్గ్ రాకుమారుడు కు స్వయానా బాబాయి మరియు మహారాణికి దాయాది. ఇతను రెండవ ప్రపంచ యుద్ధంలో యొక్క గా వ్యవహరించాడు (1943–46).
పుట్టినప్పటి నుండి 1917 వరకు బ్రిటీష్ రాజకుటుంబం లోని మిగిలిన వారివలె జన్మతహ సంక్రమించిన వదులుకున్నారు. అప్పుడు మౌంట్‌బాటన్ కూడా ప్రిన్స్ లూయిస్ ఆఫ్ బాటెన్‌బర్గ్ గా పిలవబడేవాడు. ఇతని తల్లిదండ్రులు మరియు కు ఇతని చివరి సంతానము.
1979 లో ఇతడు మరియు ఇతని మనవడు నికొలస్ మరియు మరి ఇద్దరు కలిసి ఐర్లాండ్ లోని షాడీ వి ప్రాంతంలోని ప్రాంతంలో చేపల పడవలో విహరిస్తుండగా తన పడవలో (IRA) అమర్చిన బాంబు పేలిపోవడంతో దుర్మరణం చెందారు.
ఫ్లోనెట్
ఫ్లోనెట్ అనేది రెండు డైమెన్శన్ల స్థిరమైన భూగర్భ జల ప్రవాహము యొక్క గ్రాఫును తెలియజేస్తుంది. దీనిని ఎక్కడైతే రేఖాగణిత విశ్లేషణాత్మక పరిష్కారాలు అసాధ్యమో అక్కడ భూగర్భజల ప్రవాహ సమస్యలు పరిష్కరించడానికి ఉపయోగిస్తారు. ఈ పద్ధతిని సివిల్ ఇంజనీరింగ్ , హైడ్రోజియాలజీ లో ఆనకట్టలు లేదా శీట్ల గోడలు వంటి హైడ్రాలిక్ నిర్మాణాల కింద ప్రవాహ సమస్యలు పరిష్కరించడం కోసం ఉపయోగిస్తారు. సమానమైన సంభావ్యము ఉన్న మార్గాలు గీయడం ద్వారా వచ్చే గ్రిడ్ ను “ ఫ్లోనెట్ “ అంటారు. ఇది రెండు డైమెన్శనల్ ప్రవాహ సమస్యలను విశ్లేషించడానికి ఒక ముఖ్యమైన సాధనం. 
ఈ పద్ధతిలో ప్రవాహ ప్రాంతాన్ని ప్రవాహం మరియు సమానమైన సంభావ్యం ఉన్న గీతలతో ఒకదానికొకటి లంబ కోణములో నింపి గ్రిడ్ తయారు చేస్తారు. సాధారణంగా ఎక్కడైతే రెండు ఉపరితలాల సంభావ్యం లేదా హైడ్రాలిక్ హెడ్ విలువ స్థిరంగా ఉంటాయో, అక్కడ మిగిలిన ఉపరితలాలు ప్రవాహం లేని సరిహద్దులుగా ఉంటాయి.
ఫ్లోనెట్ నిర్మాణం ద్వారా ప్రవాహ సమస్యలకు సుమారు పరిష్కారం దొరుకుతుంది. కానీ ఇది క్లిశ్టమైన నిర్మాణం ఉన్నప్పుడు ఇంకా బాగా ఉపయోగపడుతుంది. 
ఇక్కడ ఉన్న మొదటి ఫ్లోనెట్ ఆనకట్టలోని ప్రవాహాన్ని వివరిస్తుంది.
ఇక్కడ 16 సమానమైన సంభావ్య పంక్తులు ఉన్నవి. ( హైడ్రాలిక్ తలలో 15 సమాన చుక్కలు ). ( 4 / 15 హెడ్ చుక్కలు = 0.267 హెడ్ చుక్క ). నీలం రంగు క్రమబద్ధం ద్వారా ఈ వ్యవస్థ లో నీరు వెళ్తున్న ప్రవాహాన్ని చూపిస్తాయి.
డార్సీ సూత్రం ఫ్లోనెట్ ద్వారా నేటి ప్రవాహాన్ని వివరిస్తుంది. హెడ్ చుక్కల నిర్మాణం ఏకరేఖతో ఉంటాయి కనుక, ప్రవణత బ్లాక్స్ యొక్క్ పరిమాణం విలోమానుపాతంలో ఉంటుంది. పెద్ద బ్లాక్స్ తక్కువ ప్రవణత మరియు అందువలన తక్కువ ఉత్సర్గ ఉంది. ప్రతి ట్యూబ్ లో నుంచి సమాన మొత్తం ప్రవహిస్తుంది. 
క్రమపద్ధతిలో లేని పాయింట్లు ( వీటిని సింగుల్యారిటీస్ అని కూడా అంటారు. ) అవి క్రమపద్ధతిలో ఉన్న మలుపుల్లో సంభవించవచ్చు. ఈ పాయింట్లు వాస్తవ ప్రపంచ సమస్యను పరిశ్కరించడానికి ఉపయోగిస్తారు మరియు వాస్తవానికి అనంతం లేదా భూగర్భంలోని పాయింట్ల వద్ద ఎటువంటి స్రావకం ఉండదు. సాధారణ గ్రాఫిక్ టెక్నిక్ చక్కగా వాటిని నిర్వహిస్తుంది. 
సాధారణంగా ఫ్లోనెట్స్ సజాతీయ, సమదైశిక పోరస్ మీడియం కోసం నిర్మించబడతాయి. ఇంకా కొన్ని ఇతర కేసులను ఈ ప్రాథమిక పద్ధతులను పొడిగించి పరిష్కరించవచ్చు. విజాతీయు జలాశయ సరిహద్దుల మధ్య లక్షణాలు మరియు పరిస్థితులు. ఒక సరిహద్దులో seepage face ఉంటే సరిహద్దు స్థితి మరియు డొమైన్ అంతటా పరిశ్కారం కొరకు. ఈ పద్ధతి సాధారణంగా కేవలం భూగర్భ సమస్యల కొరకు కాకుండా ల్యాప్లాస్ సమీకరణం పాటించే ఏ సమస్యకైనా ఉపయోగపడుతుంది.
ఉదా : విద్యుత్ భూమి గుండా ప్రవహిస్తుంది.